title: Kim Il-sung

text: Kahden vuoden kuluttua, vuonna 1925, Kim Il-Sung opiskeli jälleen Kiinassa Jilinin kaupungissa. Siellä hän ei kuitenkaan ollut kuin kuusi kuukautta. Uusi koulu löytyi Yuwenista. Perheen taloudellinen asema oli heikentynyt, sillä isä oli kuollut. Äiti yritti elättää perheen pyykkärinä, mutta ansiot olivat heikot. Kim asui metodistikirkon asuntolassa, sillä siellä saattoi asua halvalla. Näihin aikoihin hän on oletettavasti kuullut ensi kerran kommunismista, sillä koulun opettajakunnassa tiedetään olleen kommunisteja. Vuonna 1926 hän perustikin Alas imperialismi -liiton, joka koostui nuorista, japanilaisvastaisista kommunisteista. Toisen lähteen mukaan Kim Il-Sung ei itse perustanut mitään liikettä, vaan oli mukana vasemmistolaisesti ajattelevien korealaisten ja kiinalaisten opiskelijoiden liikkeessä tavallisena rivijäsenenä. Vuonna 1929 Kim erotettiin koulusta ja pidätettiin. Syynä oli japanilaisen siirtomaahallinnon vastainen toiminta. Tällöin hän oli jo hylännyt aiemman kristillisen ajattelunsa, ryhtynyt marxilaiseksi ja perustanut oman kommunististen nuorten ryhmänsä. Kun 1930-luku alkoi, oli Kim Song-ju omaksunut itselleen myöhemmin kuuluisuutta saaneen nimen Kim Il-sung.


title: Kim Il-sung

text: Vuonna 1931 Kim Il-sung liittyi Kiinan kommunistiseen puolueeseen. Hänestä tehtiin pian korealaisvähemmistöön kuuluvien nuorten organisoija. Hän asettui asumaan Mantšuriaan Antun maakuntaan, ollakseen lähempänä äitiään ja nuorempia veljiään. Hän päätti liittyä sisseihin, jotka taistelivat japanilaisia vastaan.


title: Kim Il-sung

text: Omien muistelmiensa mukaan Kim Il-Sung sai näihin aikohin ensimmäisen taistelukosketuksensa. Oman kertomansa mukaan hän oli pienen joukon päällikkönä ja otti vastaan määräyksiä myös Kiinan kansallismielisiltä. Heillä oli yhteinen vihollinen, Japani, ja sen muodostama Mantšukuon nukkevaltio.


title: Kim Il-sung

text: Vuonna 1935 Kim Il-sung alkoi saavuttaa mainetta rohkeasta taistelustaan miehittäjiä vastaan. Komintern toteaa saman vuoden joulukuussa kirjoitetussa raportissaan hänen olevan ”luotettu ja kunnioitettu” japanilaisvastaisen toiminnan parissa. Hän ei tosin ollut mikään kiistaton johtaja eikä ainoa huomattava sissijohtaja alueella, eikä hänen armeijansa myöskään ollut itsenäinen, vaan Kiinan kommunistien alainen. Kim Il-sung kohosi arvossa divisioonan komentajaksi, ja hänen komennossaan oletetaan olleen noin 200 miestä.


title: Kim Il-sung

text: Maine kansallismielisten korealaisen parissa kasvoi 4. kesäkuuta 1937, kun Kim Il-sung ja noin 200 hänen komentamaansa miestä ylittivät Korean rajan Pochombon kylässä, surmasivat japanilaisia poliiseja ja hankkivat asetäydennyksiä. Japanilaiset hyökkäsivät Kimin ja hänen miestensä perään, mutta eivät koskaan tavoittaneet häntä ja hänen joukkojaan. Hyökkäys oli osa yritystä nostattaa kansannousu Korean japanilaismiehittäjiä vastaan.


title: Kim Il-sung

text: Sissiarmeija ei onnistunut nostattamaan kansannousua, mutta japanilaiset perustivat sitä vastaan vuonna 1937 erikoisyksikön. Erikoisyksikkö käytti sissien vastaisessa taistelussa raakoja otteita.


title: Kim Il-sung

text: Monet historioitsijat epäilevät, että samoihin aikoihin on ollut myös muita japanilaisvastaisia sissipäälliköitä, jotka olisivat käyttäneet nimeä Kim Il-sung. Etelä-Korean historioitsijat ovat myös väittäneet, että maan pohjoisosia pitkään hallinnut mies oli huijari, joka ei ollut koskaan ollutkaan sissipäällikkö. Epäilyjä eivät luonnollisestikaan ole hälventäneet liioittelevat ja sadunomaiset kertomukset, joita Pohjois-Korean propagandakoneisto on tuottanut.


title: Kim Il-sung

text: Yksityiselämästä on sissiajoilta säilynyt jonkin verran tietoa. Kim Il-sungin kerrotaan olleen rohkea, luotettava ystävä ja naistenmies. Pjongjangin eliitti on myöhemmin kertonut, että Kim Il-sungilla oli monia naispuolisia tovereita ja että hänellä on myös lapsia heidän kanssaan. Kim Il-sung on itse maininnut nimet Han Jong-ae ja Hong Hye-song. Hang Jong-ae oli hänen mukanaan Harbinissa tapaamassa Kominternin edustajia kun taas Hong Hye-song toimi sissijoukoissa perinteisen korealaisen lääketieteen harjoittajana.


title: Kim Il-sung

text: Kim Il-sung avioitui noihin aikoihin ensimmäistä kertaa, mutta avioliitto jäi lyhyeksi. Japanilaiset vangitsivat ja teloittivat aviopuolison. Japanin miehittäessä myös Kiinan pohjoisosat Kimin oli siirryttävä Neuvostoliittoon. Neuvostoliiton vuosinaan hän asettui asumaan Habarovskiin ja avioitui korealaisen Kim Jong Sukin kanssa. Heille syntyy yksi poika. Myöhemmin pariskunnalle syntyi vielä kaksi poikaa ja yksi tyttö. Vanhempi poika kuoli tapaturmaisesti ja nuorempi synnytyksessä yhdessä äitinsä kanssa. Pohjois-Korea väittää propagandassaan Kim Jong-ilin syntyneen sissileirissä Baekdu-vuorella, mutta tähän tai muihinkaan tietoihin ei ole koskaan saatu täydellistä varmuutta. On huomattava, että Kim Jong-ilin syntymä Baekdu-vuorella olisi poliittisen propagandan kannalta erittäin sopivaa: vuori näyttelee korealaisessa mytologiassa merkittävää osaa. Lisäksi neuvostoliittolaiset lähteet varmistavat, että Kim Il-sung oleskeli koko vuoden 1942 Vyatskojen kylässä, missä hän komensi korealaisista sekä mantšurialaista pakolaisista koottua puna-armeijan osastoa. Hänen sotilasarvonsa oli tuolloin kapteeni. Puoliso Kim Jong Suk työskenteli noihin aikoihin lastentarhassa.


title: Kim Il-sung

text: Neuvostoliiton vuosinaan Kim Il-sung osallistui sekä sotilaalliseen että poliittiseen koulutukseen. Fyysisissä harjoitteissa hän ei menestynyt, sillä hänen fyysinen kuntonsa oli huono. Ju Song-chol, Neuvostoliitossa asunut korealainen, joka toimi Kim Il-sungin tulkkina, on myöhemmin kertonut muistojaan tästä ajasta eteläkorealaisille toimittajille ja kertonut, että neuvostoliittolaiset kouluttajat vakuuttuivat Kim Il-sungin älykkyydestä ja johtajan ominaisuuksista. Joidenkin lähteiden mukaan Kim Il-sung kävi Moskovassa neuvotteluita vuosina 1943 ja 1944. Se, mistä neuvoteltiin, on jäänyt hämäräksi.


title: Kim Il-sung

text: Toinen maailmansota päättyi, kun Japani antautui. Korea vapautui pitkästä japanilaismiehityksestään, ja miehitystä vastustaneet korealaiset saattoivat viimeinkin palata kotiin. Kotiin palaajien joukossa oli myös Kim Il-sung.


title: Kim Il-sung

text: Se, miten kotiinpaluu tapahtui, oli Kim Il-sungille suuri pettymys. Hän pääsi palaamaan kotimaahansa vasta syyskuun 19. päivä vuonna 1945, kuukausi Japanin antautumisen jälkeen. Hän nousi maihin Wŏnsanin satamakaupungissa, neuvostoliittolaisessa sotilaspuvussa. Paikalla ei ollut riemuitsevia kansanjoukkoja. Kim Il-sung oli kuvitellut palaavansa kotimaahansa voittoisan sissiarmeijansa kärjessä. Näin vaatimaton kotiinpaluu onkin haluttu Pohjois-Korean historiassa unohtaa. Liittoutuneiden Koreaa koskevat suunnitelmat kuitenkin muuttivat sekä Kim Il-sungin että miljoonien muiden korealaisten elämän.


title: Kim Il-sung

text: Liittoutuneet olivat toisen maailmansodan aikana sopineet, että Korea otetaan sodan jälkeen kansainväliseen hallintaan. Maa jaettiin 38. leveyspiirin kohdalta Etelä- ja Pohjois-Koreaan. Neuvostoliitto hallitsi pohjoista puolta ja Yhdysvallat eteläistä. Aluksi Neuvostoliitto muodosti elokuussa 1945 kansallismielisten ja kommunistien kansankomitean. Sen puheenjohtajaksi tuli Cho Man-sik, kristitty ja luultavasti neuvostovyöhykkeen suosituin poliitikko. Kansalliskomitean aika jäi lyhyeksi, sillä neuvostoliittolaiset viranomaiset tuomitsivat kansalliskomitean kansallismieliset jäsenet ”taantumuksellisiksi”. Cho Man-sik tuomittiin kotiarestiin, eikä hänen myöhemmästä kohtalostaan tiedetä mitään. Hänet oletettavasti surmattiin Korean sodan aikana. Areena oli nyt vapaa Kim Il-sungille ja hänen kannattajilleen.


title: Kim Il-sung

text: Kim Il-sung nousi näin Neuvostoliiton antamalla huomattavalla myötävaikutuksella pohjoisosan johtajaksi ja vuonna 1946 väliaikaishallituksen pääministeriksi. On huomattava, että Koreassa oli pitkään toiminut aktiivinen kommunistinen puolue. Neuvostoliitto ei kuitenkaan luottanut tähän varsin itsenäiseen puolueeseen, ja sen johto päätettiin vaihtaa. Syyskuussa 1945 Pjongjangissa surmattiin puolueen johtaja Hyon Chun Hyok sekä muita Neuvostoliittoon kielteisesti suhtautuneita kommunisteja. Surmattujen määrästä ei ole tarkempaa tietoa; eräiden lähteiden mukaan muutama kymmenen, joidenkin mukaan satoja. Kim Il-sungin johtamasta Korean kommunistisesta puolueesta tuli maan johtava voima, ja se yhdessä muiden vasemmistolaisten ja isänmaallisten puolueiden kanssa yhdistettiin Korean työväenpuolueeksi. Kim Il-sungin johdolla aloitettiin ohjelma, jonka mukaisesti teollisuus kansallistettiin vuonna 1946. Samana vuonna käynnistyi myös maareformi, joka valmisteli myöhempää maatalouden kollektivointia sekä tilojen osuustoiminnallistamista. Näin Pohjois-Korea seurasi Itä-Euroopan maiden sisäpoliittista kehitystä.


title: Kim Il-sung

text: 9. syyskuuta 1948 Kim Il-sung julisti Korean demokraattisen kansantasavallan perustetuksi Neuvostoliiton tuella, sen jälkeen, kun amerikkalainen sotilashallinto oli perustanut Korean tasavallan muutamaa viikkoa aiemmin. Seuraavana vuonna alkoi olla selvää, että Korea oli pysyvästi jakautunut. Sekä Etelä- että Pohjois-Korea pitivät itseään ainoana laillisena korealaisena valtiona. Etelä-Korean hallitusta herjattiin muun muassa ”sätkynukeiksi”, kun taas etelässä herjattiin pohjoista ”sylikoiriksi”. Tuhansia pakolaisia siirtyi pohjoisesta etelään pakoon kommunistista pakkovaltaa samalla, kun etelästä vastaavasti pakeni tuhansia pohjoiseen pakoon Yhdysvaltojen joukkojen ja Syngman Rheen hallituksen vainoa. Kiinan sisällissodan päättyminen kommunistien voittoon rohkaisi Kim Il-sungia, joka halusi yhdistää Korean sodalla ja neuvotteli asiasta Stalinin kanssa, joka myöntyi ajatukseen. Kyseisille keskusteluille saatiin vahvistus vuonna 1994, kun Venäjän presidentti Boris Jeltsin luovutti keskusteluita koskevat asiakirjat maansa arkistosta Etelä-Korean presidentille Kim Young-Samille. Neuvostoliitto toimitti Pohjois- Koreaan merkittävän määrän uutta aseistusta. ,


title: Kim Il-sung

text: Sota puhkesi 25. kesäkuuta 1950 Pohjois-Korean armeijan yllätyshyökkäyksellä Etelä-Koreaan. Se alkoi Pohjois-Korean kannalta lupaavasti, ja Soul vallattiin nopeasti, mutta käänne tapahtui syyskuussa, kun YK:n joukot, joita Yhdysvallat johti, nousivat Korean niemimaalle. Soul vallattiin takaisin, kuten myös Pjongjang, ja Kim Il-sung hallituksineen pakeni jälleen Kiinaan. Kiina lähetti joukkoja, joiden avulla pohjoisen joukot valtasivat jälleen Pjongjangin ja Soulin. Sota aaltoili yli niemimaan, ja aselepo solmittiin 27. heinäkuuta 1953. Aselepolinja oli lähes sama kuin alkuperäinen jakolinja. Kansalle sota esitettiin voittoisana sotana, jonka Yhdysvallat aloitti. Virallisesti sota ei ole päättynyt vieläkään, sillä rauhansopimusta ei ole tehty.


title: Kim Il-sung

text: Sodan tuhot olivat mittavat. Mitään yleisesti hyväksyttyä tietoa kuolonuhreista tai vammautuneista ei ole esitetty. Uhreja on joka tapauksessa miljoonia. Yhdysvaltalaisten kaatuneiden, kadonneiden ja muiden menehtyneiden määrä on 52 000 henkilöä. Lisäksi materiaaliset tuhot olivat massiiviset.


title: Kim Il-sung

text: Koska sota oli hävitty ja maa oli raunioina, tarvittiin syyllisiä. Puoluetta piti ”puhdistaa”. Elokuun 3. päivänä 1953 käynnistyi suuri oikeudenkäynti. Tunnettuja uhreja olivat muiden muassa Pohjois-Korean neuvotteludelegaation tulkki Sol Jang Sik, joka tunnetaan myös siitä, että hän oli kääntänyt Shakespearen tuotantoa koreaksi, ulkoministeri Pak Hong Jong sekä myös tykistön komentaja Mu Chong, joita kaikkia vastaan esitettiin mitä mielikuvituksellisimpia syytteitä.


title: Kim Il-sung

text: Sodan jälkeen Kim Il-sung valjasti kansakunnan ja Korean työväenpuolueen jälleenrakennukseen. Sodan tuhoja korjattiin kolmivuotissuunnitelmassa 1954–1956. Sosiaali- ja perhepoliittisilla uudistuksilla mahdollistettiin myös naisten osallistuminen koulutukseen ja työelämään. Pääkaupunki Pjongjang rakennettiin lähes kokonaan uudelleen komeaksi paraatikaupungiksi, jota ylpeänä esiteltiin ulkomaalaisille. Sen jälkeen julistettiin viisivuotissuunnitelma 1957–1961. Maan elintaso nousi huomattavasti aina 1970-luvulle saakka, joskin tietyistä kulutustavaroista oli pulaa ja elintasoero maaseudun ja kaupunkien välillä kasvoi. Tuolloin maan talous ajautui kriisiin johtuen muun muassa öljyn hinnan noususta, maan kasvavasta eristäytymisestä ja siitä, että sen vientituotteet eivät pärjänneet kilpailussa maailmalla. Vuonna 1958 puolueessa toimeenpantiin jälleen puhdistuksia. Uhreina oli tällä kertaa Neuvostoliiton reformeihin myönteisesti suhtautuneita henkilöitä. Tämän jälkeen Kim Il-sung piti puheen, jossa hän totesi, että ”turmiollinen ryhmäkuntaisuus” on iäksi poistettu puolueesta.


title: Kim Il-sung

text: Samoihin aikoihin alettiin julistaa Kim Il-sungin juche-aatetta. Juche (omavaraisuus) on marxismi-leninismin korealainen sovellutus, joka perustuu täydelliseen riippumattomuuteen ja omavaraisuuteen. Kim Il-sung käytti termiä ”Juche-aate” ensimmäistä kertaa puheessaan vuonna 1955. Se luotiin herättämään sekä kansallista ylpeyttä että sisäistä solidaarisuutta. Lisäksi tarkoituksena oli nostaa Kim Il-sungin omaa auktoriteettia. Marxismi-leninismi oli kuitenkin vielä tärkein viitekehys ja Juche-aate sen paikallinen ja ajallisesti rajoittunut sovellus.


title: Kim Il-sung

text: 1960-luvulla Pohjois-Koreassa alettiin toteuttaa uutta väestöpolitiikkaa. Kansa jaettiin sosiaalis-poliittisiin kategorioihin. Samantapaista luokittelua oli myös muissa sosialistisissa maissa, mutta Pohjois-Korea meni luokittelussaan pisimmälle. Kansa jaettiin kolmeen pääryhmään, jotka puolestaan jakautuivat yhteensä 51 alaryhmään. Se, mihin ryhmään kuului, määritteli oikeuden saada hyödykkeitä, pääsyn ammatteihin, opiskelupaikkoihin ja jopa väestösuojaan.


title: Kim Il-sung

text: Korkeimpaan ryhmään kuuluivat vallankumouksen kaaderit. Seuraavassa ryhmässä olivat työläiset ja talonpojat, jotka olivat arvostettuja, mutta ilman poliittisia oikeuksia. Alimpaan ryhmään kuuluivat entiset porvarit, toisinajattelijat ja ne, joiden perheet olivat muuttaneet Etelä-Koreaan. Alimman ryhmän jäsenet eivät päässeet hyviin työpaikkoihin, ja heitä rangaistiin ankarasti poliittisista rikoksista. Eräiden tarkkailijoiden mukaan Pjongjangissa asuminen on edelleen kiellettyä alimman ryhmän jäseniltä sekä invalideilta. Kyseenalaisesta väestöpolitiikasta huolimatta Kim Il-sungin hallinto nautti 1960–1970-lukujen vaihteessa hyvästä maineesta. Myös länsimaisten tarkkailijoiden mielestä sen talous oli kehitysmaaksi hyvässä kunnossa, ja sen koululaitosta pidettiin Etelä-Koreaa toimivampana. Poiketen muista kylmän sodan aikaisista itäblokin johtajista Kim Il-sung käytti toisinaan länsimaista pukua.


title: Kim Il-sung

text: Vuonna 1952 Kim Il-sung avioitui Kim Song-aen kanssa. Heillä on luultavasti neljä lasta. Tunnetuin on Kim Pyong-Il, joka oli maansa Suomen suurlähettiläs vuosina 1994–1998. Juche-aate osoittautui erittäin pragmaattiseksi, kun oli kysymys Kim Il-sungin vallan säilyttämisestä. 1960-luvulla alkoi myös valtavat mittasuhteet saava Kim Il-sungiin kohdistuva henkilöpalvonta: paitsi ”suuri johtaja”, Kim Il-sung on myös ”suuri isä” ja ”kansakunnan aurinko”. Ulkopolitiikassa hän joutui tasapainottelemaan Kiinan ja Neuvostoliiton välillä. Aluksi hän oli Kiinan, mutta vuoden 1966 jälkeen Neuvostoliiton puolella. Pohjois-Korean välit säilyivät kuitenkin kumpaankin osapuoleen, ja peluuttamalla Kiinaa ja Neuvostoliittoa toisiaan vastaan onnistuttiin hankkimaan itsenäinen asema ulkopolitiikassa. Vuonna 1967 Korean työväenpuolueessa tehtiin jälleen puhdistuksia. Kim Il-sungin vastustajat eivät voineet hyväksyä yhä massiivisempaa henkilökulttia ja vallan keskittymistä Kim Il-sungin perheelle ja sukulaisille. Tunnetuin puhdistusten uhri lienee puolueen pääsihteeri Kim Kwang Hyup. Kim Il-sung julisti tuolloin, että ”luokkaviholliset ja puolueen viholliset on tuhottava kolmanteen polveen asti.”


title: Kim Il-sung

text: Vuonna 1972 astui voimaan Korean demokraattisen kansantasavallan uusi perustuslaki. Siinä Kim Il-sungilla määriteltiin olevan presidentin asema. Hänen 60-vuotispäivänään henkilöpalvonta sai jälleen uudet mittasuhteet; vallankumousmuseon avajaisissa kävi peräti 300 000 ihmistä, ja museon eteen pystytettiin Kim Il-sungia esittävä, 27 metriä korkea pronssipatsas. Samana vuonna Kim ilmoitti pyrkivänsä Koreoiden rauhanomaiseen yhdistymiseen. Kuitenkin samana vuonna Pohjois-Korean tiedustelupalvelu yritti murhata Etelä-Korean presidentin Park Chung Heen. Puheet ”rauhanomaisesta yhdistymisestä” joutuivat tämän lisäksi yhä oudompaan valoon, kun 1974 Etelä-Koreassa löydettiin maat erottavan demilitarisoidun vyöhykkeen alittava hyökkäystunneli. Kaikkiaan tunneleita on löydetty 17 kappaletta, viimeisin vuonna 1990.


title: Kim Il-sung

text: Vuonna 1980 pidettiin Korean työväenpuolueen kuudes kokous. Kokouksessa Kim Il-sung nimesi seuraajakseen poikansa Kim Jong-ilin. Puolue ei kuitenkaan mukisematta hyväksynyt omalaatuista dynastista vallanperimystä virallisesti kommunistisessa valtiossa eikä myöskään yhä suurempiin mittasuhteisiin ja legendanomaisiin kertomuksiin yltyvää henkilöpalvontaa. Kansalle kerrottiin muun muassa, miten Kim Il-sung oli muutamassa sekunnissa ratkaissut asuntojen suunnitteluun liittyvän ongelman, jota arkkitehdit turhaan olivat pohtineet Kimin vastustajat vietiin työleireille. Kimin 70-vuotispäivinä hänen kunniakseen valmistui näyttävä Juche-torni. Torni koostuu 25 500 graniittipaadesta, yhdestä jokaista johtajan elinpäivää kohden. 1984 Kim Il-sung matkusti Neuvostoliittoon ja sai sieltä pyytämäänsä ase- ja talousapua. Samana vuonna hän allekirjoitti lain, jolla Kiinan innoittamana hyväksyttiin yhteisyritykset ulkomaalaisten kanssa, ja lisäksi julistettiin, että kaupankäynti kenen kanssa tahansa oli mahdollista. Pääpaino oli kuitenkin kaupassa kehitysmaiden kanssa.


title: Kim Il-sung

text: Pohjois-Korean talous heikkeni tuista ja yhteisyrityspyrkimyksistä huolimatta huolimatta koko 1980-luvun ajan. Maassa oli puutetta erityisesti teräksestä, raudasta ja sementistä. Tehtaita suljettiin, koska raaka-aineista ja energiasta oli jatkuvaa pulaa; sähkövirtaakin riitti vain muutamalle tunnille joka päivä. Kuitenkin armeijalle ohjattiin 25–50 % kaikista resursseista, sillä Kim Il-sung antoi julistuksen, jolla asetettiin voimaan "”Armeija ensin”" -politiikka. 1991 Kim Il-sung vieraili viimeisen kerran Kiinassa. Hän ei saanut tuliaisiksi toivomaansa talousapua, vaan joutui kuuntelemaan luennointia talousreformeista ja ulkomaille avautumisen hyvistä puolista.


title: Kim Il-sung

text: 1990-luvulla maahan tuli nälänhätä. Pohjois-Koreassa arvellaan olleen kovin ottein tukahdutettuja sisäisiä levottomuuksia. Osa kenraalikunnasta halusi vapaampia oloja ja yritti vallankaappausta. Kaksi kenraalia pidätettiin ja surmattiin, ja lisäksi armeijassa oli puhdistuksia. 9. huhtikuuta 1992 perustuslakiin tehtiin lisäys, jonka mukaan kaikein politiikan tulee pohjautua Juche-aatteeseen. 1993 Kim Il-sung siirsi kansallisen puolustusneuvoston puheenjohtajuuden pojalleen Kim Jong-ilille. 1993 Kim Il-sung halusi aloittaa yhdentymisneuvottelut Etelä-Korean kanssa, sillä hän oli asettanut maiden yhdistymisen elämäntyökseen. Etelä-Korean, Yhdysvaltojen ja Pohjois-Korean neuvottelijat tapasivat toisensa kesäkuussa 1993. Oli suunniteltu, että yhdistyessään Koreoilla olisi omat yhteiskuntajärjestelmänsä valtioiden muodostaessa konfederaation.


title: Kim Il-sung

text: Samana vuonna Kim Il-sung totesi puheessaan sosialismin kriisin ennenkuulumattoman suureksi ja viimeiseksi jääneessä uudenvuoden puheessaan talouden tarvitsevan oikaisuja. Onkin olemassa joitakin merkkejä siitä, että aivan viimeisinä aikoinaan Kim Il-sung olisi pyrkinyt jonkinlaisiin muutoksiin talouspolitiikassaan. Pohjois-Koreasta etelään loikannut Kang Myong-do on kertonut mielenkiintoisesta pikku tapauksesta. Vuonna 1992 Kim Il-sung oli ihmetellyt, miksi vain kahden Pjongjangin voimalan savupiipusta tuli savua. Hän oli lähettänyt virkailijansa paikalle, joille oli kerrottu, että Anjun kaivokset eivät toimita hiiltä. Kim Il-sung oli hämmästynyt; olihan hän juuri lukenut raportin, jossa oli selvitetty Anjun kaivosten tuottavan hiiltä 120 % enemmän kuin oli suunniteltu. Virkailijat oli lähetty kaivoksille selvittämään syytä miksi hiiltä ei toimitettu. Syy löytyi: kaivostyöläisillä ei ollut mitään syötävää. Suuri johtaja oli hämmentynyt ja vihainen siitä, että häneltä salataan asioita. Kim Il-sung oli elänyt viime vuodet eräänlaisena osa-aikaeläkeläisenä keskittyen lähinnä ulkopolitiikkaan, ulkomaisten toimittajien tapaamiseen ja muistelmien kirjoittamiseen. ”Voimalan tapaus” oli yksi niistä tapauksista, jotka saivat Kim Il-sungin paitsi ajamaan Koreoiden yhdistymisen asiaa myös kiinnostumaan uudelleen kotimaan asioista.


title: Kim Il-sung

text: Koreoiden yhdistymisneuvottelut eivät kuitenkaan päässeet alkua pidemmälle, ennen kuin Kim Il-sung kuoli sydänkohtaukseen 8. heinäkuuta 1994. On huhuttu, että ennen kuolemaansa Kim Il-sung olisi riidellyt rajusti poikansa kanssa maan talouden kehnosta tilasta. Osa ”suuren johtajan” lääkäreistä kuoli salaperäisessä helikopterionnettomuudessa. Valtiolliset hautajaiset pidettiin 18. heinäkuuta, ja maahan julistettiin kolme vuotta kestävä suruaika. Tätä nykyä Kim Il-sungin maalliset jäännökset lepäävät Kumsusanin mausoleumissa Pjongjangissa. Kuolemaan liitettiin Pohjois-Koreassa legendanomaisia kertomuksia: eräässä kaupungissa mehiläiset olivat kerääntyneet ”suuren johtajan” patsaan ympärille suremaan, toisen tapauksen mukaan kolme vuotta Kim Il-sungin kuoleman jälkeen hänen patsaansa yläpuolelle oli kehittynyt ”kaksinkertainen sateenkaari, minkä jälkeen patsaan yläpuolella oli pitkään tuikkinut kirkas tähti”. Nykyäänkin Kim Il-sungia kutsutaan arvonimillä ”suuri johtaja” ja ”ikuinen presidentti”.


title: Kim Il-sung

text: Kim Il-sungia pidetään nykyään tiukkana stalinistisena diktaattorina, joka loi valtion, jossa ei juurikaan tunneta ihmisoikeuksia eikä kansalaisvapauksia. Lisäksi hän jätti maalleen monella tapaa ongelmallisen perinnön.


title: Kim Il-sung

text: Dynastinen vallanperimys vieraannutti Pohjois-Koreaa sosialistisesta leiristä. Vielä vuonna 1970 Pohjois-Korean ”Poliittisen terminologian sanakirjassa” pidettiin periytyvää valtaa jäänteenä ”feodaalisista orjayhteiskunnista”. Vuonna 1972 oli kyseinen määritelmä poistettu. Kim Il-sungin pojan, joulukuussa 2011 kuolleen valtionpäämiehen Kim Jong-ilin jälkeen valta siirtyi Kim Jong-ilin pojalle Kim Jong-unille ilman, että kansa sai esittää mielipidettään.


title: Kim Il-sung

text: Maan poliittinen eliitti on eristäytynyt kansan enemmistön elämästä nauttien elintasosta, josta maan enemmistö voi vain haaveilla. Jo se tekee syvällisten uudistusten ajamisen vaikeaksi. Maasta loikanneet korkeat virkamiehet ovat kertoneet, että yksistään ”suurella johtajalla” oli kymmeniä huviloita eri puolilla maata. Kauaksi oli edetty siitä nuoresta idealistisesta Kim Song-justa, joka kirjoitti, että ”...mitä rikkaampia ihmiset ovat, sitä kylmäsydämisempiä he ovat... rikkaus on ansa, joka nielee ja tuhoaa hyveen..”


title: Kim Il-sung

text: Pohjois-Koreaa on kuvattu ”stalinistiseksi järjestelmäksi” ja ”erakkovaltioksi”. Yhdysvaltain entinen presidentti George W. Bush on nimittänyt sitä ”roistovaltioksi”.


title: Kim Il-sung

text: Kim Il-sung oli asettanut elämäntyönsä päämääräksi yhtenäisen Korean. Hänen aloittamansa sota kuitenkin syvensi Koreoiden välistä kuilua, eivätkä Pohjois-Korean nykyiset vaikeudet ja totalitarismi ole tehneet sen järjestelmää eteläosan asukkaille mitenkään houkuttelevaksi. Lisäksi monet iäkkäät eteläkorealaiset muistavat Pohjois-Korean miehitysjoukkojen ja poliittisen koneiston sodanaikaiset julmuudet. Kim Il-sungin ”kymmenen kohdan ohjelmansa Koreoiden riippumattoman ja rauhanomaisen jälleenyhdistämisen puolesta” on saanut mm. YK:n yleiskokouksen hyväksynnän.


title: Kim Il-sung

text: Komentotalous sai ihmeitä aikaan, kun maata jälleenrakennettiin Korean sodan jäljiltä. Sen jäykkyys on kuitenkin aiheuttanut vakavia ongelmia. Ongelmia alkoi ilmetä jo 1970- ja 1980-lukujen vaihteessa, kun maa alkoi velkaantua. Maan mainetta luotettavana kauppakumppanina ei ole lisännyt se seikka, että ulkomailta tilatut koneet ja tarvikkeet on jätetty maksamatta. Lisäksi suuria summia on tuhlattu henkilökultin vaatimiin festivaaleihin ja monumentteihin.


title: Kim Il-sung

text: Pohjois-Korean talous on erittäin huonossa kunnossa johtuen pitkälti katovuosista, sosialistimaiden kaupan romahduksesta ja paikalleen jämähtäneestä tekniikasta.


title: Kim Il-sung

text:
Maatalouden vaikeudet alkoivat jo 1970-luvulla. Tuolloin käynnistettiin Kim Il-sungin määräyksestä ”"Vallatkaa lisää maata!"” -ohjelma. Tällöin kukkuloiden ja vuortenrinteiden metsät kaadettiin, ja niistä yritettiin tehdä viljelysmaita. Sadevesi ja eroosio tekivät kukkulat ja vuorten rinteet paljaiksi, ja niiltä valunut maa-aines täytti kastelukanavat ja ojat.
Hallituksen toimenpiteistä huolimatta osa väestöstä tarvitsee edelleen kansainvälisten järjestöjen apua. Maassa esiintyy aliravitsemuksen aiheuttamia sairauksia.


title: Kim Il-sung

text: Maan omassa propagandassa Kim Il-sung on jumalallinen johtaja, joka on valistanut niin tiedemiehiä kuin taiteilijoitakin.


title: Covenant-liittouma

text: Covenant-liittouma on Bungie Studios -pelitalon kehittämässä "Halo"-videopelisarjassa esiintyvä avaruusolentojen muodostama liittouma, joka taistelee ihmiskuntaa vastaan.


title: Covenant-liittouma

text: Covenant-liittouma on lukuisien muukalaislajien muodostama militaristinen ja teokraattinen yhteisö, jota johtavat "profeettoina" tunnetut avaruusolennot. Liittouma laajenee sodankäynnin avulla, ja antaa kukistamamilleen lajeille mahdollisuuden liittyä liittouman jäseniksi. Mikäli laji suostuu ehdotukseen, kaikki sen historiaa ja kulttuuria koskevat asiat, esineet ja tiedot hävitetään, ja laji alistetaan orjuuteen ja pakotetaan palvelemaan liittoumaa. Liittouman liittymistä vastustavat lajit tapetaan sukupuuttoon. Ihmiskunta on ainoa laji jolle ei edes tarjottu mahdollisuutta liittyä.


title: Covenant-liittouma

text: Covenant-liittouma on äärimmäisen uskonnollinen, ja sen jäsenet palvovat jumalinaan edelläkävijöitä (engl. "Forerunners"), salaperäisiä muukalaisolentoja, jotka tuhosivat itsensä vuosituhansia sitten. Teknologisesti suunnattoman kehittyneet edelläkävijät kuitenkin jättivät jälkeensä useita artefakteja ympäri galaksia. Covenant etsii jatkuvasti näitä artefakteja, sillä he pitävät niitä korvaamattomina pyhäinjäännöksinä. Näistä tunnetuimmat ovat Halot; seitsemän rengasmaailmaa, jotka edelläkävijät rakensivat kauan sitten. Ihmiset ovat jonkinlaista sukua edelläkävijöille, sillä Covenant-liittouman aluksissa oleva artefaktien etsimiseen tarkoitettu Luminary niminen laite kykenee havaitsemaan myös ihmiset. Lisäksi Halon aktivointia varten tarvitaan elävä ihminen.


title: Covenant-liittouma

text: Profeettojen haaveena (ja lupauksena Covenant-liittoumalle) on aktivoida kaikki seitsemän Haloa, sillä he uskovat pääsevänsä sen jälkeen "suurelle matkalle" (engl. "Great Journey"); pelastukseen ja edelläkävijöiden lupaamaan taivaalliseen maahan. Covenantin uskomuksen mukaan edelläkävijät aktivoivat Halot ja näiden avulla nousivat jumaluuteen. Profeettojen uskomukset eivät kuitenkaan pidä paikkaansa, sillä todellisuudessa Halot ovat uskonnollisten symbolien sijasta aseita, jotka rakennettiin loiseliötä nimeltä Tulva (engl. "Flood"), vastaan. Halon aktivoiminen hävittää kaikki älylliset elämänmuodot 25 000 valovuoden säteellä, jotta Flood jäisi ilman ruokaa ja näin kuolisi hitaasti pois. Mikäli kaikki Halot aktivoi, ne kykenevät hävittämään kaiken elämän koko galaksissa.


title: Covenant-liittouma

text: Halo 2 -pelissä Covenant-liittouma joutui sisällissotaan ja jakautui kolmeen keskenään taistelevaan ryhmittymään: Covenant-liittoumalle uskollisiin lojalisteihin; ihmiskunnan kanssa liittoutuneisiin separatisteihin; ja sekä lojalisteja että separatisteja vastaan taisteleviin kerettiläisiin.


title: Covenant-liittouma

text: Lojalistien pääkaupunki oli valtaisa avaruusalus High Charity, joka "Halo 2":n loppupuolella joutui Floodin valloittamaksi. Kerettiläisten pääkaupunkina toimii kaasuplaneetta Threshold, jonka kiertoradalla sijaitsi "issa" esiintynyt Halo. Vaikka Covenant-liittouma koostuukin useista eri roduista, liittouman yleiskielenä toimii Sangheili.


title: Covenant-liittouma

text: Covenant-liittouman varhaisista vaiheista on vähän tietoa. On vihjattu, että liittouma syntyi profeettojen ja Sangheilien esi-isien välisen sodan aikoihin, jolloin molemmat lajit kohtasivat edelläkävijöitä. Edelläkävijöiden ohjastamina molemmat lajit solmivat rauhan ja muodostivat yhdessä Covenant-liittouman. Seuraavien vuosisatojen sisällä liittouma laajeni ja hankki uusia lajeja jäsenikseen.


title: Covenant-liittouma

text: 3. helmikuuta 2525 Covenant-liittouma kohtasi ensimmäistä kertaa ihmiskunnan. Yksi liittouman tutkimusaluksista havaitsi ihmisten asuttaman siirtokunnan syrjäisellä Harvest-planeetalla ja aloitti lasituksen, tuhoisan kiertoratapommituksen joka muuttaa planeetan pinnan lasin kaltaiseksi aineeksi, joka surmasi planeetan jokaisen elollisen olennon. United Nations Space Command lähetti tutkimusalus "Argon" ja kolme sota-alusta tutkimaan tapausta, mutta ainoastaan sota-alus "Heracles" palasi takaisin koettuaan pahoja vaurioita Covenantien hyökkäyksessä. Samaan aikaan profeetat julistivat ihmiset liittouman vihollisiksi ja aloittivat sodan.


title: Covenant-liittouma

text: Vara-amiraali Preston Cole antoi käskyn valloittaa takaisin Covenant-liittouman miehittämän siirtokunnat. Ihmiset onnistuivat raskain menetyksin, sillä kaksi kolmasosaa heidän avaruusaluksistaan tuhoutui. Tätä vuonna 2525 alkanutta ja vuonna 2531 loppunutta sodan vaihetta kutsutaan Harvest-kampanjaksi. Luminaryn avulla Covenant löysi helposti ihmiskunnan siirtokuntia ja vuoteen 2535 mennessä Covenant oli lasittanut lähes kaikki ihmiskunnan ulkoiset siirtokunnat.


title: Covenant-liittouma

text: Vuodet 2536-2551 etenivät ennalta-arvattavalla tavalla. Ihmiskunta saavutti vaikeita voittoja maataisteluissa ja Covenantilla oli lähes täydellinen avaruusherruus. SPARTAN-sotilaat vaikuttivat ihmiskunnan voittoihin erittäin merkittävästi. Vuonna 2543 ihmiskunta saavutti yhden merkittävimmistä avaruusvoitoistaan Psi Serpentiksen taistelussa jossa Covenant menetti kaksi kokonaista laivastoa, yhteensä yli 300 alusta. Taistelu muistetaan myös amiraali Colen viimeisenä taisteluna sillä hän oletettavasti menehtyi tässä taistelussa. Ennen taistelua amiraali Cole oli luonut Cole-protokollan, joka kielsi suorat valoa nopeammat hypyt Maahan estääkseen Covenanttia seuraamasta ja siten löytämäst Maata.


title: Covenant-liittouma

text: Vuonna 2552 suurin osa ihmisten siirtokunnista oli jo lasitettu ja Covenantin joukot etenivät entistä lähemmäs Maata. Ratkaiseva taistelu käytiin Reach-planeetalla joka oli ihmiskunnan tärkein sotilasplaneetta ja viimeinen merkittävä planeetta ennen Sol-järjestelmää Taistelun aikana lähes kaikki SPARTAN-sotilaat jäivät loukkuun ONI Section Three -nimiseen maanalaiseen laitokseen. Ainoastaan Spartan-117, eli Master Chief, onnistui pakenemaan Reachilta risteilijä "Pillar of Autumnin" mukana. Reachin taistelusta tuli yksi koko sodan suurimmista ja verisimmistä taisteluista. Ihmiskunta menetti tärkeimmän siirtokuntansa ja sotilastukikohtansa. Tämän lisäksi Ihmiskunta menetti myös yli sata alusta, 20 kiertoratapuolustus asemaa ja miljardettain sotilaita ja siviilejä. Covenantin voitosta huolimatta heidänkin menetyksensä olivat sodan suurimpia. Covenant menetti lähes 300 alusta, joukossa 27 kilometrin pituinen CSO-luokan superalus. Miehistömenetykset olivat Covenantille myös valtavia.


title: Covenant-liittouma

text: Covenant-liittouman aluksia paetessaan "Pillar of Autumn" suoritti valoa nopeamman hypyn ja ilmestyi erään Halon läheisyyteen. Covenant seurasi risteilijää, joka törmäsi Haloon. Koska Halo oli liittoumalle pyhä paikka, he eivät uskaltaneet käyttää lasitusta, vaan he lähettivät joukkoja Halon pinnalle eliminoimaan "Pillar of Autumnin" törmäyksestä selviytyneet ihmiset. Tätä seurasi , jonka seurauksena Floodit pääsivät vapauteen ja levisivät Halossa. Lopulta Master Chief tuhosi Halon, mikä järkytti suuresti Covenant-liittouman johtoa.


title: Covenant-liittouma

text: Hieman Halon tuhon jälkeen Covenant sai selville Maapallon sijainnin, ja lähetti sinne pienehkön joukkion sotilaita tutkimaan planeettaa. Kukaan Covenant-liittoumassa ei osannut aavistaa, että Maa olisi ihmiskunnan kotiplaneetta. Katumuksen profeetan johdolla liittouman avaruusalukset onnistuivat murtautumaan Maapallon puolustusjärjestelmien läpi ja valloittamaan Keniassa sijaitsevan New Mombasa -kaupungin. Master Chiefin ansiosta liittouman hyökkäys epäonnistui, ja yrittäessään paeta, Katumuksen profeetta joutui Master Chiefin surmaamaksi.


title: Covenant-liittouma

text: Pian Katumuksen profeetan kuoleman jälkeen High Charity joutui Floodin valloittamaksi. Tätä seuranneiden tapahtumien ansiosta Armon profeetta sekä Brutejen johtaja Tartarus(mr. mohawk) saivat surmansa. Totuuden profeetta ryhtyi etsimään Arkkia (engl. "Ark"), jonka avulla kaikki Halot voitaisiin aktivoida samanaikaisesti.


title: Covenant-liittouma

text: Arkissa totuudeen profeetta yritti aktivoida halot mutta UNSC,Arbiter sekä Flood estivät sen. Arbiter murhasi totuuden profeetan ja Covenant hajosi useiksi pienemmiksi liittoumiksi esim. Arbiten johtama Swords Of Sanghelios joka on liittoutunut ihmiskunnan kanssaja Jul M'dman johta Strom Covenat joka sotii ihmiskuntaa vastaan.


title: Covenant-liittouma

text: Requimelitä löytyneet Didactin johtamat Promeanthanit liittoutuivat Stromin kanssa ja Jul sai niiden johtajuuden Didactin kuoltua.


title: Covenant-liittouma

text: Covenant-liittoumaan kuuluu useita erilaisia muukalaislajeja, joista jokaisella on oma paikkansa liittouman hierarkkisessa kastilaitoksessa.


title: Covenant-liittouma

text: Profeetat (latinaksi "Perfidia Vermis, petoksen madot)" ovat Covenant-liittouman poliittisia ja uskonnollisia johtajia ja toinen liittouman perustajaroduista. Johtamisen ohella profeetat ovat Covenantin harjoittaman edelläkävijöitä palvovan uskonnon ylipappeja. Profeettojen on väitetty olevan kotoisin planeetalta, joka aikoinaan toimi edelläkävijöiden siirtokuntana. Covenantin perustajina profeetat ovat liittouman kastilaitoksen ylimmällä tasolla. He ovat kotoisin Janjur Qom nimiseltä planeetalta ja heidän omankielinen nimensä on San 'Shyuum.


title: Covenant-liittouma

text: Kolme suurinta profeettaa olivat Totuuden, Armon, ja Katumuksen profeetat (engl. "Prophets of Truth, Mercy, and Regret"), mutta liittoumalla on myös kymmeniä alempiarvoisia profeettoja, kuten Surun ja Viisauden profeetat. "Halo 2":ssa Katumuksen profeetan tappoi Master Chief, ja Armon profeetta joutui Floodin tartuttamaksi ja surmaamaksi. Niinpä jäljelle jäi Totuuden profeetta, joka otti tehtävikseen Arkin etsimisen ja lojalistijoukkojen komentamisen. Totuuden profeetta sai lopulta surmansa Arbiterin energiamiekasta.


title: Covenant-liittouma

text: Jiralhanaet (latinaksi "Ferus Servire, villit orjat)" ovat isoja gorillamaisia olentoja. Ihmiset tuntevat rodun monilla heidän kokoonsa liittyvillä nimillä tosin yleisin termi on Brute. Ne ovat fyysisesti uskomattoman kestäviä ja voimakkaita, ja kykenevät repimään Hunterin kappaleiksi paljain käsin. Jiralhanaet elävät heimoyhteisöissä, joita johtaa heimopäällikkö. Jiralhanaet ovat 2,60 metriä korkeita ja painavat 510kg. Jiralhanaen turkki alkaa vaalentua kun tämä alkaa ikääntyä. Johtuen rodun sotaisasta perinteestä vanhaksi eläminen on harvinaista ja vaalea turkki tuo Jiralhanaelle paljon kunnioiutusta muilta rotunsa edustajilta.


title: Covenant-liittouma

text: Jiralhanaet ovat kotoisin Doisac nimiseltä planeetalta joka on jatkuvien heimosotien turmelema maailma. Doisacilla käytiin aikoinaan ydinsota joka palautti maailman esi-teolliseen aikaan. Jiralhanaet ovat Covenant-liittouman uusin jäsen ja toinen ihmiskunnan tapaamista liittouman jäsenroduista.


title: Covenant-liittouma

text: Jiralhanaen ja Sangheilien välillä on aina ollut suurta vastenmielisyyttä ja tämän vuoksi rodut komentavat omia laivastojaan. Suuren osan liittouman ajasta Sangheili-laivastot tekivät suuren osan sotimisesta kun taas Jiralhanaelle jäi tehtäväksi lähinnä poliisityötä.


title: Covenant-liittouma

text: Kun profeetat korvasivat Covenant-liittoumassa Sangheilit Jiralhanaella, syntyi liittouman kahtia repinyt sisällissota. Profeetat suosivat Jiralhanaeta todennäköisesti siksi, koska ne eivät osanneet kyseenalaistaa isäntiensä käskyjä ja uskoivat sokeasti profeettojen lupauksiin, joiden mukaan niiden uskollisuus palkittaisiin pääsyllä "suurelle matkalle".


title: Covenant-liittouma

text: Jiralhanaet käyttävät lähinnä omia aseitaan joihin kuuluu teräviä piikkejä korkealla nopeudella ja vauhdilla ampuva Spiker, kranaatteja ampuva Brute Shot, haulikkomainen pistooli Mauler, piikkejä ympäriinsä levittävä kranaatti ja polttokranaatti. Heillä on myös oma versionsa liittouman Plasma-kivääristä, joka on punainen ja ampuu punaista plasmaa korkeammalla tulinopeudella kuin tavallinen Plasma-kivääri, tosin tämä ei ole yhtä tehokas kuin tavallinen sininen plasma. Heillä on myös omat ajoneuvonsa, Brute Prowler ja Brute Chopper. Erittäin tärkeä ase Jiralhanaella on myös painovoimavasara, jota vain heimopäälliköt saavat kantaa. Monissa Jiralhanaen aseissa on myös kiinni jonkinlainen terä. Heidän aseistuksensa on merkki heidän teknologisesta kehittymisestään sillä se oli todella matalalla tasolla ennen rodun liittymistä Covenant-liittoumaan. Johtuen rodun heimoperinteestä rodun edustajat saattavat todella kiintyä heimotovereihinsa. Kun Jiralhanae näkee heimotovereidensa kuolevan, he saattavat joutua hallitsettomaan raivotilaan, jossa he hyökkäävät vihollistensa kimppuun välittämättä omasta turvallisuudestaan.


title: Covenant-liittouma

text: Sangheilit (latinaksi "Macto Cognatus, ylistän sukuni)" ovat Covenant-liittouman armeijan korkea-arvoisimpia upseereja, ja toinen liittouman perustajajäsenistä. Korkeasta älykkyydestään ja taistelukyvystään johtuen ihmiskunta kutsuu rotua Eliteiksi. Niillä on kehittynyt sotilaskulttuuri ja taistelussa ne eivät vetäydy edes ylivoimaisen vihollisen edessä. Sangheilit ovat noin 2,50 metrin pituisia, ja ne ovat fyysisesti yhtä voimakkaita, kestäviä ja ketteriä kuin SPARTAN-sotilaat. Sangheilit ovat erittäin kunniakas rotu: Heidän taisteluhaarniskaansa kuuluu energiakilpi ja jos tämä sammuu ja Sangheili näkee verensä vuotavan, tämä saattaa vaarasta huolimatta hyökätä suoraan vihollista päin kunniansa menettäneenä. Sangheilit arvostavat suuresti taistelua lyhyeltä etäisyydeltä ja heidän yleisimmät aseensa, Plasma-kivääri ja Energiamiekka edustavat tätä. Tämä kunniakäsitys on myös heidän suurin heikkoutensa sillä heidän vihollisensa ovat usein käyttäneet tätä hyväkseen.


title: Covenant-liittouma

text: Sangheilit ovat kotoisin Sanghelios nimiseltä planeetalta joka on jakautunut useisiin eri kaupunkivaltioihin. Sanghelioksella on paljon edelläkävijöiden artefakteja mikä johti moniin taisteluihin Sangheilien ja profeettojen välillä ennen Covenant-liittouman perustamista.


title: Covenant-liittouma

text: Sangheilit viestittävät sotilasarvonsa haarniskojensa värin kautta: perussotilaalla haarniska on sininen; veteraanilla punainen; kommandolla tummanpunainen; erikoisoperaatioiden komentajalla valkoinen; kenraaleilla kultainen; henkivartiokaartilaisella hehkuvan vaalea; ja valtuutetulla vaaleansininen. Henkivartiokaartilaisten haarniska on samurai-tyylinen, ja valtuutettujen haarniskaan kuuluu suuri seremoniallinen kypärä. Tälläkin on ollut negatiivinen vaikutus sillä ihmiskunnan tarkka-ampujia on neuvottu etsimään ensisijaisesti korkea-arvoisimman näköisiä Sangheileja.


title: Covenant-liittouma

text: Sangheilit toimivat liittoumassa laivastojen ja ryhmien komentajina. He ovat erittäin älykkäitä mikä tekee heistä loistavia johtajia ja heidän fyysinen vahvuutensa tekee heistä voimakkaita taistelijoita. Heidän käytössään on koko Covenantin ase-arsenaali tosin yleisimmät aseet ovat Plasma-kivääri ja hieman pidemmän matkan taisteluun sopiva karbiini. Tärkeä ja seremoniallisin ase Sangheileilla on Energiamiekka ja lähinnä vain korkea-arvoiset Sangheilit kantavat tätä asetta.


title: Covenant-liittouma

text: Mgalekgolot (latinaksi "Ophis Congregatio, käärmeiden kokoaminen)" ovat muukalaisliittouman kestävimpiä sotilaita, minkä vuoksi niitä käytetään yleensä laajamittaisissa hyökkäys- tai puolustusoperaatioissa. Ihmiset kutsuvat rotua Huntereiksi. Mgalekgolo ei itse asiassa ole yksi kokonainen olento, vaan ne koostuvat sadoista, jopa tuhansista, oransseista Lekgolo nimisistä madoista, jotka elävät keskenään symbioosissa ja ovat saaneet niitä yhdistävän "yhdysmielen". Tämän ainutlaatuisen kehonrakenteeseen vuoksi Mgalekgoloilla ei ole haavoittuvaisia sisäelimiä, ja ne ovat täysin immuuneja Floodille, koska niillä ei ole aivoja tai keskushermostoa. Hunterit ovat parhaimmillaan jopa 3,7 metriä korkeita ja painavat 4800kg.


title: Covenant-liittouma

text: Rotu on kotoisin Te nimiseltä planeetalta. Kun Covenant-liittouma löysi planeetan, he havittelivat sen luonnonvaroja. Mgalekgoloiden vastarinta oli odottamatonta ja sitäkin raskaampaa. Tämän vuoksi Covenant turvautui lasitukseen, mitä vastaan Mgalekgolot eivät voineet mitään. Rotu päätti liittyä Covenanttiin välttääkseen sukupuuttoon kuolemisen.


title: Covenant-liittouma

text: Mgalekgolot ovat liittouman voimakkaimpia taistelijoita ja jopa Sangheileja ja Jiralhanaetakin voimakkaampia. Mgalekgololla on päällään lähes läpäisemätön haarniska, jossa on panssaroimaton kohta vain "kasvoissa", "vatsassa" ja "selässä". Mgalekgolot pitävät oikeassa "kädessään" raskasta Polttoainesauva-tykkiä ja vasemmassa lähes läpäisemätöntä kilpeä, jota he käyttävät paitsi suojaamaan edessä olevia heikkoja kohtiaan, myös lähitaisteluaseena. Huitaisu tällä kilvellä pystyy helposti tappamaan jopa SPARTAN-sotilaan. Mgalekgolot lähetetään taisteluun aina pareina.


title: Covenant-liittouma

text: Yanme'et (latinaksi "Turpis Rex, ruma kuningas)" ovat ihmisen kokoisia, hyönteismäisiä avaruusolentoja ja heidän hyönteismäisyydestään johtuen ihmiset kutsuvat niitä usein droneiksi tai vain yksinkertaisesti ötököiksi. Ne kykenevät lentämään siivillään ja taistelussa ne hyökkäävät suurissa parvissa vihollisen kimppuun. He ovat kotoisin Palamok-planeetalta ja ovat 1,79 metriä korkeita. Yanme'et elävät pesäyhteisöissä joita johtavat kuningattaret. Yanm'eet kykenevät lentämään ja lentämään jopa avaruuden tyhjiössä. Yanm'eeita käytetään korjaajina silloin kuin vähempilukuisia Huragokkeja ei ole mahdollista ottaa käyttöön.


title: Covenant-liittouma

text: Kig' Yarit (latinaksi "Perosus latrunculus, inhottava rosvo)" ovat laihoja ja lintumaisia avaruusolentoja. Tarkkojen aistiensa, nopeiden refleksiensä ja terävien hampaidensa vuoksi ihmiset kutsuvat niitä Jackaleiksi. Tästä syystä he myös toimivat Covenantien tiedustelijoina, tarkka-ampujina ja kevyenä jalkaväkenä. Toisin kuin useimmat liittouman rodut jotka ovat liittoumassa joko uskosta tai orjuutetuina, Kig-Yarit ovat palkkasotilaita ja ovat liittoumassa mukana vain omien etujensa vuoksi. Jakaalit ovat 1,73 metriä pitkiä ja painavat 88kg. Heidän kotiplaneetallaan Eaynilla on matala painovoima, mistä johtuu Kig-yarien kevyt ruumiinrakenne.


title: Covenant-liittouma

text: Tarkka-ampujina toimiessaan Kig-Yarit toimivat yksin ja kantavat joko karbiinia tai sädekivääriä. Kevyenä jalkaväkenä he ovat osa Sangheilin tai Jiralhanaen johtamaa ryhmää jolloin he kantavat toisessa kädessään energiakilpeä ja toisessa pientä asetta, useimmiten Plasma-pistoolia.


title: Covenant-liittouma

text: Huragokit (latinaksi "Facticius Indoles, ihmisen luoma hahmo)" ovat Covenant-liittouman korjaajia ja rakennusmiehinä. Niillä on lonkeromaiset kädet, joilla ne käyttävät koneita. He nauttivat suunnattomasti korjaamisesta mistä syystä edes yksi Huragok aluksella on suunnaton etu. Tästä syystä ihmiset kutsuvat niitä Engineereiksi. Huragokit ovat nopeita oppimaan ja omaksumaan uutta teknologiaa, johtuen siitä, että Huragokit ovat edelläkävijöiden luomia bio-mekaanisia robotteja. Huragokit tunnetaan tehokkaina lääkintämiehinä, sillä ne pystyvät luomaan jonkinlaisen violetin suojakehän joka suojaa liittolaisia ammuksilta. Ne voivat leijua korkealla maanpinnasta, joten liittouma käyttää niitä avaruusaluksiensa korjauksessa. Master Chief on nähnyt Huragokin ja hän onnistui kuvaamaan vain parikymmentä sekuntia niiden toimintaa. Huragokit ovat väriltään violetteja ja muuttuvat kuolleina harmaiksi. Huragokit ovat yksi liittouman orjuutetuista roduista ja he eivät pidä väkivallasta. Liittouma on asettanut Huragokkeihin räjähteitä mitkä pakottavat ne seuraamaan käskyjä. Taistelussa Huragokin tehtävä on antaa suojakilpiä muille liittouman joukoille. Jos koko ryhmä johon Huragok on liitetty menehtyy taistelussa, Huragokkiin asennetut räjähteet räjähtävät automaattisesti.


title: Covenant-liittouma

text: Unggoyt (latinaksi "Monachus Frigus, kylmä munkki)" ovat Covenant-liittouman yleisimpiä sotilaita ja työläisiä ja yksi orjuutetuista roduista. Rodun yleisyydestä taistelukentällä johtuen ihmiset ovat nimenneet ne Grunteiksi. Vaikka ne tunnetaankin pelkuruudestaan ja tyhmyydestään, profeetat liittivät ne liittoumaan, koska Unggoyt ovat suurissa joukoissa lojaaleja ja tehokkaita taisteliljoita. Unggoyt taistelevat Sangheilien ja Jiralhanaen johtamina ja mikäli ryhmänjohtaja kaatuu, Unggoyden taistelutahto murenee ja ne joutuvat pakokauhun valtaan. Unggoyt ovat Covenant-liittouman kastilaitoksen alimmalla tasolla, eikä niillä ole minkäänlaista vaikutusvaltaa liittoumassa.


title: Covenant-liittouma

text: Unggoyt ovat kotoisin kylmältä, soiden peittämältä planeetalta, Balaholta, jolla on enimmäkseen metaanista koostuva ilmakehä. Tämän vuoksi Unggoyt eivät kykene hengittämään happea, ja joutuvat yleensä käyttämään hengityslaitetta sekä kantamaan metaanitankkia. Leireihin majoittuessaan Unggoyt asuvat niille pystytetyissä metaaniteltoissa. Täysikasvuiset Unggoyt kasvavat vain 1,50 metrin pituisiksi.


title: Covenant-liittouma

text: Unggoyden suurin etu Covenantille on niiden lisääntymisen ja kasvamisen nopeus. Unggoyt syntyvät ja kasvavat täysikasvuisiksi todella nopeasti, niinkin nopeasti että rauhan aikana lisääntymistä säädetään erittäin tarkkaan. Tämän vuoksi Covenant käyttää Unggoyta orjina ja tykinruokana.


title: Covenant-liittouma

text: Covenant-liittouman teknologia on kehittyneempää kuin ihmisten, mutta se on todellisuudessa kehitetty Edelläkävijöiden laitteista varastetun teknologian pohjalta.


title: Covenant-liittouma

text: Covenantien valoa nopeamman matkailun mahdollistava moottorijärjestelmä on paljon hienostuneempi ja nopeampi kuin ihmiskunnan. Covenant-liittouman avaruusaluksissa on kehittyneempi ohjaus- ja tutkajärjestelmä. Covenantin aluksissa on suojakilvet joita ihmisten aluksissa ei ole. Kilvet kestävät useita osumia ihmisten alusten tärkeimmistä aseista, Magneettikiihdytin-kanuunoista.


title: Covenant-liittouma

text: Cortanan mukaan Covenant-liittouma ei kuitenkaan käytä sen teknologisia saavutuksia täydellisesti hyväksi, koska esimerkiksi sen laivaston alusten plasma-aseet ovat niiden potentiaalisen tuhovoimaan nähden tehottomia. Tämä saattaa myös johtua siitä, että Covenantien teknologia on suurilta osin Edelläkävijöiltä kopioitua, jolloin teknologiaan kajoaminen (jopa sen parantaminen) voisi olla pyhäinhäväistykseen verrattava teko.


title: Covenant-liittouma

text: Covenantien aseet ovat energia-aseita. Ne käyttävät yleensä plasmaa, jonka muotoiluun ja ampumiseen käytetään elektromagnetismia, tätä samaa teknologiaa käytetään niin käsiaseissa kuin avaruusaluksissa. Nämä aseet käyttävät Forerunner-teknologiaa, ja aseiden toimintaan kajoaminen jopa hyvillä aikeilla, olisi jumalanpilkkausta. Yleisimmät jalkaväen aseet ovat eri kokoiset plasma-aseet. Poikkeuksena näihin kuuluvat Carbine-kiväärit, jotka käyttävät kiinteitä ammuksia. Jiralhanaet suosivat usein Covenantin kehittyneempien aseiden sijaan omia aseitaan. Avaruusalusten pääaseina toimivat energiaprojektorit ja plasmatorpedot.


title: Covenant-liittouma

text: Covenantin ajoneuvot käyttävät enimmäkseen repulsoreita joidenka avulla ajoneuvo liitää hieman maan yläpuolella. Yleisimpiin Covenantin ajoneuvoihin kuuluvat Ghost, pieni yhden miehen ajoneuvo joka on varustettu kahdella eteenpäin osoittavalla plasmatykillä, Wraith, voimakkaalla Plasmatykillä aseistettu rynnäkkötykki ja Banshee, yhden miehen lentoajoneuvo. Erittäin yleisiä ovat myös kuljetusalus Spirit, joka kykenee kuljettamaan suuria määriä joukkoja kentälle ja Phantom, raskaampi kuljetusalus joka kykenee toimimaan tehokkaasti myös taisteluroolissa. Suurempaa ja vielä raskaampaa kalustoa on Corvette risteilyalus, jossa on tilaa suurelle sotajoukolle. Sen arsenaaliin kuuluu esim. valtavan kokoinen plasmatykki joka voi "lasittaa" planeetan pinnan.


title: Mega Man X7

text: Mega Man X7 on Mega Man X -sarjan seitsemäs osa ja ensimmäinen Sonyn PlayStation 2:lle julkaistu Mega Man -peli. Peli siirsi myös "X-sarjan" osittain 3D-ympäristöön (ensimmäinen kolmiulotteinen Mega Man peli oli "Mega Man Legends") ja hyödynsi Cel-Shading-tekniikkaa. Peli esittelee myös uuden pelattavan hahmon, Axlin, joka X:stä ja Zerosta poiketen käyttää käsiaseita.


title: Mega Man X7

text:
Vuonna 21XX lähes koko planeetta on toipunut ”Eurasian” törmäyksestä ja kehitys on voinut jatkua. Rikollisuus on kuitenkin nousussa, ja X on ruvennut vastustamaan väkivaltaa siirtymällä pois aktiivisesta "maverickien" kanssa taistelemisesta ja pysyttelemällä sen sijaan päämajassa. Tämä on heikentänyt "Maverick Huntersin" toimintakykyä raskaasti. Samaan aikaan joukko lainsuojattomia "reploideja" on muodostanut oman vastineen MH:lle. Uusi ryhmä, "Red Alert" ja sen johtaja Red tunnetaan pian kaikkialla. Eräänä päivänä nuori reploidi Axl päättää lähteä Red Alertista liittyäkseen MH:Hn. RA kuitenkin lähettää Axlin perään suuren robotin, joka Zeron täytyy tuhota pidättäessään Axlin.
Myöhemmin Red ilmoittaa MH:lle haluavansa Axlin takaisin ja julistaa kilpailun; Red Alert vapauttaa vangitsemiaan maverickeja 8 eri paikkaan ja se, joka tuhoaa enemmän ja jää henkiin voittaa. Alia saa välittömästi ilmoituksia tuhosta ympäri maailmaa ja loukussa olevista henkiinjääneistä vaarassa. X kieltäytyy ottamasta osaa taas yhteen merkityksettömään konfliktiin ja Axl vaatii X:ää lupaamaan, että tämä päästää hänet MH:hn jos hän onnistuu voittamaan Red Alertin ja pelastamaan eloonjääneet Zeron kanssa.


title: Mega Man X4

text: Mega Man X4 () on Capcomin kehittämä ja julkaisema tasohyppely, joka on julkaistu vuonna PlayStationille ja Sega Saturnille. Peli oli toinen "Mega Man" -peli, joka julkaistiin Sonyn PlayStationille (Mega Man X3 vuonna 1996 oli ensimmäinen) ja Sega Saturnille. Pelistä on julkaistu myös käännös Windowsille. Pelin julkaisua seurasi "Mega Man 8":n julkaisu PlayStationille ja Saturnille. Mega Man X4 hyödynsi FMV-teknologiaa, jonka ansiosta sen välianimaatioina voitiin käyttää animea. Se oli myös ensimmäinen ääninäyttelyä sisältänyt Mega Man -peli, ja antoi pelaajan ensimmäistä kertaa valita koko pelin ajaksi hahmokseen Mega Man X:n tai Zeron (Zeroa oli saanut ohjata jo edellisessä pelissä, mutta hyvin rajoitetusti).


title: Mega Man X4

text: X:n tarina alkaa kohtauksella, jossa salaperäinen hahmo puhuu Repliforcen johtajan Kenraalin kanssa. Hahmo väittää että Maverick Huntereiden suunnitelma on tuhota Repliforcen ja Reploidit. Kenraali häätää hahmon pois, koska ei aio rikkoa ihmisten välistä rauhaa. Myöhemmin Repliforcen joukot hyökkäävät Sky Lagooniin. Hyökkäyksensä takana oli kuitenkin alun perin X:n ystävä Magma Dragoon. Kun Reploidit alkoivat syyttää Repliforcea hyökkäyksestä, vihastunut Kenraali päättää lopettaa Maverick Huntereiden, Reploidien ja ihmisten välistä liittoa ja julistaa sodan. Kun X tuhosi kaikki Maverickit, mukaan lukien hänen ystävänsä Dragoonin sekä neljä Repliforcen komentajaa, aloittaa Repliforce salaisen aseen käyttämistä maan asukkaille. X:n apulainen Double, joka on pullea ja kömpelö, saa käskyn salaperäiseltä hahmolta joka käskee Doubelin estämään Reploidien pääsyn avaruuteen. Double menee X:n perään ja yrittää tuhota tämän. Double häviää kaksintaistelun ja menehtyy. X:n kohtaa myöhemmin Kenraalin ja onnistuu voittamaan tämän. Pian joku ohjaa asetta ja kaappaajaksi paljastuu Sigma. Sigma uhoaa että X:n muuttuisi myös Maverikicksi aivan kuten Dragoon ja Double. X voittaa Sigmanin. Kenraali uhraa itsensä ja tuhoaa aseen ja estää sen laskeutumasta maahan. Zero ottaa X:n yhteyttä. Keskustelun yhteydessä X pyytää Zerolta, jos X muuttuisi Mavericksi niin Zero tuhoasi X:n. Zero ei anna X:lle tunnustusta että suostuisi tähän ja katakisee yhteyden.


title: Mega Man X4

text: Zeron tarina alkaa, kun Zero näkee unta, missä hän kohtaa vanhan tiedemiehen, joka paljastuu Dr. Wilyksi. Wily käskee Zeron nousta ja tuhota vihollisensa, joka tarkoittaa Mega Mania. Zero herää, kun saa hälytyksen, että Repliforcet hyökkäävät Sky Lagooniin. Zero kohtaa Magma Dragoonin, joka on kääntynyt Maverickin puolelle. Zero löytää Iriksen, joka on saanut pienia vammoja. Tämän jälkeen hän kohtaa Lohikäärme robotin ja tuhoaa tämän. Conole ilmestyy paikalle ja Zero kysyy, onko Conole kaiken hyökkäyksen takana. Conole kiistää ja kertoo, että hän vaan haluaa pelastaa siskonsa Iriksen. General julistaa sodan Reploidien kanssa ja salaperäinen hahmo on tyytyväinen Generalin ratkaisuun. Zero kohtaa Dragoonin ja voittaa tämän. Zero kohtaa Conolen miekkataistelussa. Iris tulee kuitenkin väliin ja pyytää taistelun loppumista. Zero ja Conole vannovat, että he taistelevat vielä kuolemaan asti. Zero voittaa kaikki Maverickit ja kohtaa Conolen. Zero päihittää Conolen, joka saa surmansa. Zero huomaa, että Iris on hävinnyt päämajasta. Hän kohtaa Iriksen, joka käy tämän kimppuun. Zero ei voi muuta kuin tuhota oma rakkaansa. Zero päihittää Iriksen. Iris menehtyy pian saaminsa vaurioihin. Zero kohtaa Generalin ja voittaa tämän. Pian alus alkaa täristä ja General sanoo, että joku muu ohjaa sitä. Zero kohtaa hahmon Sigmanin. Sigma kertoo Zeron menneisyyden .Zero ja Sigma kohtasivat aiemmin ennen kuin Sigmanista tuli Maverick. Sigma menettää taistelussa toisen käden ja Zero oli vähällä tuhota Sigmanin. Yhtäkkiä Zeron otsaa ilmestyi W merkki, joka on Dr. Wilyn merkki. Zero sekoaa ja Sigma lyö Zerolta tajun pois. Zero kohtaa Sigmanin Reaper muodossa ja seuraavaksi normaalissa muodossa. Viimeisenä Zero kohtaa Sigmanin mutantoidussa muodossa. Voitettuaan Sigmanin, aluksen generaattori sekosi ja se uhkasi maata. General ilmestyy paikalle ja uhraa itsensä. Zero pakenee aluksesta ja saa selville, että hän ei voi pelastaa ketään ja että hänen kohtalonsa on tappaa kaikki.


title: Rock SM

text: Rock SM on suomalainen musiikkikilpailu, jossa etsitään osallistuneiden joukosta paras rock-yhtye. Kilpailu oli suosituimmillaan 1980-luvun alussa, jolloin sen kautta nousi tunnetuksi monia myöhemmin menestyneitä yhtyeitä.


title: Rock SM

text: Kilpailu sai alkunsa 1970 Pop-yhtyeitten Suomen mestaruuskilpailuna, joita järjesti Popmuusikot Ry. 1980-luvulle tultaessa nimi vaihtui Rock SM -kilpailuksi.


title: Rock SM

text: 1990-luvulla kilpailun merkitys ja suosio alkoivat hiipua. Vuonna 1999 nuortenohjelma Jyrki yhdisti sen edellisenä vuotena aloittamaansa Jyrki Hit Challenge -kilpailuun . Kisaan päästettiin uusien kykyjen ohella myös jo tunnettuja artisteja, ja sen kärkikolmikolle oli luvassa rahapalkintoja. Kilpailu televisioitiin MTV3-kanavalla ja voittaja valittiin yleisöäänestyksen perusteella. Vuonna 2002 Rock SM -kilpailu järjestettiin yksittäisenä kilpailuna ja siihen otti osaa 811 yhtyettä. Tauon jälkeen kilpailu järjestettiin taas vuonna 2012."Muut finalistit:" Elonkorjuu (Pori), Waterloo (Hämeenlinna), Isojako (Helsinki), Blue Joint (Hyvinkää) ja Kolera (Helsinki).


title: Rock SM

text:
Kaikki kuusi finalistia esiintyivät vuonna 1971 julkaistulla "Popmestarit"-albumilla.
"Muut finalistit:" Tabula Rasa (Tampere), Session (Kouvola), Starmaramba (Helsinki), Mystic (Haapajärvi) ja S.P.Insect (Vaasa)."Muut finalistit:" Finnforest (Kuopio), Trampas (Rovaniemi), Octopus, Headache, Ensi-apu ja Omakuva.


title: Rock SM

text:
"Muut finalistit:" Arktikus (Rovaniemi), Halipatsui (Haapamäki), Palatsikoira (Vihti), Sukellusvene (Lappeenranta), Lepra (Helsinki).
Loppukilpailu pidettiin Lappeenrannassa.


title: Rock SM

text: Loppukilpailu pidettiin Seinäjoella.


title: Rock SM

text: Loppukilpailu pidettiin Oulussa


title: Rock SM

text:
Loppukilpailu pidettiin Joensuussa.Loppukilpailu pidettiin Seinäjoella, mukana myös Purgatory, sittemmin Tarotina tunnettu yhtye. Ulkomaisena vieraana loppukilpailutapahtumassa esiintyi alankomaalainen Nits.Loppukilpailu pidettiin 12.11.1983 Jyväskylässä, Monitoimitalolla.
Vuoden 1983 kilpailuun osallistui pari tuhatta soittajaa ja yli 360 rockbändiä.
Järjestäjinä Jyväskylässä: Rockmuusikot ry ja JAM ry (Jyväskylä).


title: Rock SM

text:
Uutisraportti rockin SM:stä
Elävä arkisto (YLE): https://yle.fi/aihe/artikkeli/2007/09/06/ragnar-hare-voitti-rock-smn-1983Loppukilpailu pidettiin Helsingin Messukeskuksessa.
Loppukilpailusta nähtiin jälkilähetyksenä kooste TV:ssä.Finaalissa palkittiin stipendillä parhaista musiikillisista valmiuksista helsinkiläinen Bermuda, joka ehti uransa aikana levyttää maxi-ep:n "Kun sydän lyö" sekä lp:n "Faaraoiden unet".


title: Rock SM

text: Järjestettiin keväällä paljon paikallisia alkukarsintoja eri puolilla Suomea, ja alkusyksystä vielä muutamat välikarsinnat. Jo alkukarsinnassa karsiutuneista on tunnetuksi jäänyt Paska.


title: Rock SM

text:
Finaalin muut yhtyeet:
Snowy Wood (Riihimäki).
Kolme Seppää (Oulu).
Joker Ace Band (Jyväskylä).
YouTubessa finaalista:
Ilona Se kävi muhun käsiks. https://youtu.be/aHMWp6Q-z6w
Joker Ace Band Angel of the wild wind https://youtu.be/O7bU2P65JHU
TV-ohjelma:
TV1 Viihdetoimitus taltio Rock SM 1986, juontajina Liisa Akimof ja Leo Friman. Ohjaus Heikki Harma.
Artikkeleita:
Pluslehti: https://plus.iltalehti.fi/muistatko-nama-yhtyeet-rockin-suomen-mestaruus-ei-taannut-menestysta/
Viimeinen Rockin-SM, jonka järjesti Rockmuusikot ry.Kilpailun taltioi TV2 ja se esitettiin kanavalla 15. lokakuuta 1993.
Kilpailun taltioi TV2 ja se esitettiin kanavalla 1995.
Vierailevana yhtyeenä Keba. Finaalissa palkittiin parhaista musiikillisista
valmiuksista levy-yhtiöiden puolesta Plastika.
Jyrki Hit Challengen voitti Fake kappaleella "Kylmä".Kilpailu käytiin Jyrki Hit Challenge -nimisenä Tampereen Pakkahuoneella.3. Space Bar kappaleella "Popscene" (spacebar.fi)


title: Rock SM

text: Kilpailu käytiin Jyrki Hit Challenge -nimisenä. Pääpalkinto oli 25 000 markkaa.


title: Rock SM

text: 1. The Grammers (Säkylä)


title: Rock SM

text: Loppukilpailu pidettiin Helsingin Nosturissa 10.5.2002. Ainoastaan voittaja julkistettiin, ei muita sijoja.


title: Rock SM

text: Muut finalistit:


title: Rock SM

text: Vierailevana yhtyeenä 22-Pistepirkko.


title: Rock SM

text: Loppukilpailu järjestettiin 27.10.2012 Helsingin Messukeskuksessa Musiikkimessujen yhteydessä.. Kilpailussa yleisö sai äänestää omaa suosikkiaan. Voittaja valittiin yleisöäänten ja tuomariäänten perusteella. Tuomaristossa istui YleX:n musiikkipäällikkö Tomi Saarinen, tuottaja Jukka Immonen, Mariska, Aki Tykki, Redrama sekä Antti Lehtinen.Muut finalistit:


title: Rock SM

text: Loppukilpailu järjestettiin 25.10.2013 Helsingin Messukeskuksessa Musiikkimessujen yhteydessä. Voittaja valittiin tuomariäänten perusteella. Tuomaristossa istui puheenjohtaja Juha Torvinen, Kari Pössi ja Jyri Kataja-Rahko.Kunniamaininta: Sussu


title: Into (etunimi)

text: Into on miehen etunimi Suomessa. Kesäkuuhun 2017 mennessä Suomessa on Into-nimen saanut saanut 1733 miestä ja ainakin kaksi naista.


title: Joe Sakic

text: Joseph Steven ”Joe” Sakic (s. 7. heinäkuuta 1969 Burnaby, Kanada) on uransa päättänyt kanadalainen jääkiekkoilija. Keskushyökkääjänä pelannut Sakic voitti 20-vuotisen uransa aikana kaksi Stanley Cup -mestaruutta, yhden olympiakullan, yhden MM-kullan sekä kertaalleen maailmancupin ja alle 20-vuotiaiden MM-kullan. Sakic valittiin un 13 kertaa, ja hän on voittanut myös lukuisia pelaajapalkintoja NHL:ssä. Hän edusti koko NHL-uransa aikana vain Quebec Nordiquesia ja tätä seurannutta Colorado Avalanchea, ja toimi kaudesta 1992–1993 joukkueensa kapteenina. Sakicia pidetään yleisesti yhtenä kaikkien aikojen parhaista pelaajista ja NHL:n historian parhaista kapteeneista ja johtajapersoonista, sillä hän pystyi motivoimaan joukkueensa pelaamaan voittavalla tavalla.


title: Joe Sakic

text: Sakic oli aikansa tehokkaimpia pelaajia. Hän teki kahdella runkosarjakaudella 50 maalia ja teki vähintään 100 tehopistettä kuudella kaudella. Hänen rannelaukaustaan pidetään edelleen yhtenä kaikkien aikojen parhaista. NHL:n kaikkien aikojen pistetilastossa Sakic on kahdeksantena 1641 tehopisteellään ja maalitilastossa neljäntenätoista 625 maalillaan. Salt Lake Cityn talviolympialaisissa vuonna 2002 Sakic auttoi Kanadan joukkueen voittamaan ensimmäisen olympiakullan 50 vuoteen, ja hänet palkittiin turnauksen arvokkaimpana pelaajana. Hän edusti Kanadaa myös Naganon ja Torinon talviolympialaisissa sekä MM-kilpailuissa vuosina 1991 ja 1994. Jääkiekon maailmancupin turnauksessa Sakic pelasi vuosina 1996 ja 2004. Sakic päätti uransa kesällä 2009, ja Colorado Avalanche jäädytti hänen pelinumeronsa 19 kunnianosoituksena pitkäaikaiselle kapteenilleen 1. lokakuuta 2009.


title: Joe Sakic

text: Sakic syntyi Burnabyssa Marijan ja Slavica Sakicille (alun perin Šakić). Hänen vanhempansa olivat Jugoslaviasta (nyk. Kroatia) Kanadaan muuttaneita siirtolaisia. Sakicin äidinkieli on kroatia, ja hän oppi puhumaan englantia vasta esikouluiässä. Ensimmäisen NHL-ottelunsa Sakic näki neljävuotiaana. Pelin jälkeen Sakic päätti, että hänestä tulisi jääkiekkoilija. Muita hieman pienikokoisempana pelaajana hän hyödynsi kokonsa sijasta taitojaan pärjätäkseen kaukalossa ja otti näin mallia idolistaan Wayne Gretzkystä. Lupaava ja nuori Sakic liittyi 1980-luvun puolivaiheilla Western Hockey Leaguessa pelaavan Lethbridge Broncosin joukkueeseen.


title: Joe Sakic

text: Lethbridge Broncos muutti kaudelle 1986–1987 Swift Currentin pikkukaupunkiin, ja vaihtoi nimensä Swift Current Broncosiksi. Sakic pelasi Broncosissa uransa ensimmäisen täysimittaisen kauden, ja tehopisteet 60+73=133 tehnyt huippulupaus Sakic palkittiin kauden parhaana tulokkaana. Jäällä menestynyttä joukkuetta kohtasi kuitenkin tragedia, kun joukkue joutui auto-onnettomuuteen 30. joulukuuta 1986. Joukkue oli matkalla vierasotteluun Regina Patsia vastaan, kun kuljettaja menetti linja-auton hallinnan hankalien sääolosuhteiden ja mustan jään takia. Sakic selvisi turmasta vammoitta, mutta hänen joukkuetoverinsa Trent Kresse, Scott Kruger, Chris Mantyka ja Brent Ruff kuolivat onnettomuudessa, joka jätti pysyvät ja kivuliaat muistot nuoren Sakicin mieleen. Uransa aikana Sakic ei kertaakaan suostunut vastaamaan kysymyksiin turmasta.


title: Joe Sakic

text: Kaudella 1987–1988 Sakic palkittiin WHL:n arvokkaimpana pelaajana ja Kanadan parhaana junioripelaajana, kun hän teki tehopisteet 78+82=166.


title: Joe Sakic

text: NHL-seura Quebec Nordiques varasi Sakicin vuonna 15. pelaajana. Hänelle tarjottiin pelipaikkaa joukkueesta jo seuraavalle kaudelle, mutta Sakic päätti jäädä Swift Currentin joukkueeseen kehittyäkseen vielä vuoden. Ensimmäisen ottelunsa NHL:ssä Sakic pelasi 6. lokakuuta 1988 Hartford Whalersia vastaan. Hän antoi ottelussa yhden maaliin johtaneen syötön. Kaksi päivää myöhemmin Sakic teki uransa ensimmäisen NHL-maalin New Jersey Devilsiä vastaan. Tulokaskaudellaan Sakic käytti pelinumeroa 88, sillä hänelle tavanomainen numeronsa 19 oli Alain Côtén käytössä. NHL:n parhaalle tulokkaalle annettavan Calder Memorial Trophy -palkinnon suhteen Sakicia pidettiin varmana voittajana nopean pistetahtinsa johdosta, mutta nilkkavamma epäsi Sakicin mahdollisuudet voittaa palkinto. Tulokaskaudellaan 70 ottelua pelannut Sakic teki runkosarjassa 62 tehopistettä.


title: Joe Sakic

text: Toisella NHL-kaudellaan Sakic sai käyttöönsä pelinumeron 19, sillä Côté päätti uransa kesällä. Sakic oli NHL:n pistepörssissä yhdeksäs 102 tehopisteellä. Kaudelle 1990–1991 Sakic nimettiin joukkueensa kapteeniksi Steven Finnin kanssa. Sakic oli pistepössin kuudes 109 tehopisteellään. Seuraavalla kaudella hän joutui jättämään väliin 11 ottelua eikä ylittänyt sadan tehopisteen rajaa.


title: Joe Sakic

text: Kaudelle 1992–1993 Sakic valittiin Quebecin kapteeniksi. Sakicin johdolla Quebec pääsi pudotuspeleihin ensimmäisen kerran kuuteen vuoteen, ja Sakic saavutti 100 tehopisteen rajan kolmannen kerran urallaan.


title: Joe Sakic

text: Toukokuussa 1995 Nordiques tiedotti, että seura oli myyty ja se aiottiin siirtää pois Quebecista. Seura muutti ennen kauden 1995–1996 alkua Denveriin ja vaihtoi nimensä Colorado Avalancheksi. Seura menestyi uudessa kotikaupungissaan, ja joukkueensa kapteenina toiminut Sakic johdatti joukkueensa Stanley Cup -mestaruuteen kesällä 1996. Sakic teki runkosarjan 82 ottelussa 120 tehopistettä ja pudotuspelien 22 ottelussa 34 tehopistettä. Hänet palkittiin pudotuspelien parhaalle pelaajalle annettavalla Conn Smythe Trophylla.


title: Joe Sakic

text: Kaudella 1996–1997 Sakic pelasi loukkaantumisten takia vain 65 ottelua, joissa teki 74 pistettä. Hän johdatti joukkueensa pudotuspeleissä aina konferenssin finaaleihin, jossa se kuitenkin hävisi Detroit Red Wingsille. Kesällä 1997 Sakic solmi vapaana agenttina kolmivuotisen, 21 miljoonan Yhdysvaltain dollarin arvoisen pelaajasopimuksen New York Rangersin kanssa. Coloradolla oli viikko aikaa tehdä samanarvoinen tai suurempi tarjous Sakicille tai luopua tästä. Colorado tarjosi Sakicille samanarvoista sopimusta, ja Sakic jäi Coloradoon.


title: Joe Sakic

text: Loukkaantumiset vaivasivat jälleen Sakicia kaudella 1997–1998. Olympiaturnauksessa Naganossa hän loukkasi polvensa ja joutui siksi jättämään väliin 18 ottelua NHL:ssä. Kanada selviytyi turnauksessa pronssiotteluun, jonka Suomi voitti kuitenkin lukemin 3–2. Kaudella 1998–1999 Colorado oli voiton päässä Stanley Cupin finaaleista, mutta hävisi ottelusarjan lopulta mestaruuteen edenneelle Dallas Starsille.


title: Joe Sakic

text: Kaudella 1999–2000 Sakic saavutti lukuisia rajapyykkejä. Loukkaantumisten vuoksi hän pelasi vain 60 runkosarjaottelua, mutta hän oli silti joukkueensa paras pistemies 81 tehopisteellään. St. Louis Bluesia vastaan pelatussa ottelussa 27. joulukuuta 1999 Sakic sai syöttöpisteen, ja hänestä tuli NHL:n historian 56. pelaaja, joka ylsi tuhanteen tehopisteeseen. Sakic teki 23. maaliskuuta 2000 kypärätempun Phoenix Coyotesia vastaan, ja hänestä tuli 59. pelaaja, joka on tehnyt NHL:ssä 400 maalia. Lisäksi hän nousi seuran historian parhaaksi pistemieheksi ohi Peter Šťastnýn. Kaudella 2000–2001 Sakic teki 118 pistettä ja johdatti Coloradon sen toiseen Stanley Cup -mestaruuteen. Lisäksi hänet palkittiin Hart Memorial Trophylla, Lady Byng Memorial Trophylla ja Lester B. Pearson Awardilla. Seuraavalla kaudella Sakic oli jälleen joukkueensa paras pistemies ja 9. maaliskuuta 2002 Sakic pelasi uransa tuhannen runkosarjaottelun NHL:ssä. Colorado eteni pudotuspeleissä konferenssifinaaleihin, jossa se hävisi Detroit Red Wingsille.


title: Joe Sakic

text: Sakic pelasi jälleen kaudella 2006–2007 vahvasti. Hänestä tuli 17. pelaaja, joka on tehnyt 600. maalia NHL:ssä 15. helmikuuta 2007 Calgary Flamesia vastaan. Samanaikaisesti Sakicista tuli 37-vuotiaana toiseksi vanhin NHL-pelaaja, joka teki 100 pistettä yhdellä kaudella. Sakic ja Colorado jäivät kuitenkin pudotuspelien ulkopuolelle ensimmäistä kertaa 11 vuoteen.


title: Joe Sakic

text: Huhtikuussa 2007 Sakic solmi yksivuotisen sopimuksen Coloradon kanssa ja aloitti 19. NHL-kautensa. Hyvin sujuneen kauden johdosta Sakic oli ehdolla jälleen Lady Byng Trophy -palkinnon voittajaksi, jonka voitti kuitenkin Detroit Red Wingsin Pavel Datsjuk. Sakic ohitti Phil Espositon NHL:n kaikkien aikojen pistetilastossa 7. lokakuuta 2007 ottelussa San Jose Sharksia vastaan. 19 päivää myöhemmin Sakic saavutti uransa 1600. tehopisteen NHL:ssä. 27. joulukuuta 2007 tiedotettiin Sakicin joutuvan tyräleikkaukseen, josta toipuminen katkaisi hänen 232 peräkkäisten pelattujen otteluiden putkensa. Sakic saavutti 22. maaliskuuta 2008 NHL-historian 11. pelaajana tuhannen syöttöpisteen rajan ottelussa Edmonton Oilersia vastaan. Seuraavan kauden Sakic jätti kesken jo 15 pelatun ottelun jälkeen selkävaivan vuoksi. Loukkaantumisesta toipuessaan Sakic mursi kotonaan kolme sormea käyttäessään lumilinkoa. Vaikean kauden jälkeen ikääntyvä Sakic tiedotti lopettavansa uransa. Kauden 2009–2010 alussa Colorado Avalanche jäädytti Sakicin pelinumeron 19. Colorado jäädytti hänen pelinumeronsa 1. lokakuuta 2009, ja lisäksi kattoon nostetussa viirissä oli kapteenin merkki “C”.


title: Joe Sakic

text: Sakic valittiin un 13 kertaa, ja hän oli mukana niistä kahdessatoista. Lisäksi hän toimi oman joukkueensa kapteenina kahdessa ottelussa. Loukkaantumisen vuoksi hän jätti väliin vuoden 1997 tähdistöottelun. Hän on NHL:n tähdistöotteluiden historiassa eniten syöttöpisteitä tehnyt pelaaja 16 syöttöpisteellään, ja on kolmannella sijalla otteluiden pistetilastossa 22 tehopisteellään, edellään vain Mario Lemieux (22 pistettä) ja Wayne Gretzky (25 pistettä).


title: Joe Sakic

text: Sakicin kansainvälinen ura oli pitkä. Hän pelasi Kanadan alle 20-vuotiaiden maajoukkueessa, joka voitti kultaa vuonna 1988. Seuraavan kerran hän edusti Kanadaa vuoden 1991 MM-kilpailuissa, joissa Kanada sijoittui hopealle ja Sakic teki 11 tehopistettä. Lisäksi hän pyrki Kanada-cup-turnaukseen osallistuneeseen Kanadan joukkueeseen, mutta hänet jätettiin ulkopuolelle vedoten hänen heikkoihin jalkavoimiinsa. Sakicille ulkopuolelle jääminen oli katkera kokemus, ja hän kutsuikin turnausta käytännössä vain ajanhukaksi.


title: Joe Sakic

text: Sakic saavutti ensimmäisen kultamitalinsa aikuisten tasolla vuoden 1994 MM-kilpailuista, joissa hän teki seitsemän tehopistettä kahdeksassa ottelussa. Vuoden 1996 maailmancupin aikana hänen roolinsa maajoukkueessa oli pienempi, ja hän teki tehopisteet 1+2=3. Kanada hävisi turnauksen loppuottelun.


title: Joe Sakic

text: Sakic osallistui ensimmäisen kerran olympialaisiin Naganossa vuonna 1998. Hän kärsi turnauksessa polvivaivasta, ja Kanada sijoittui turnauksessa neljänneksi. Salt Lake Cityn talviolympialaisissa 2002 Kanada pelasi loppuottelussa, jossa Sakic teki neljä tehopistettä ja Kanada saavutti ensimmäisen olympiakullan 50 vuoteen. Hänet valittiin turnauksen arvokkaimmaksi pelaajaksi ja liittyi niin sanottuun Kolmen kullan klubiin olympia-, MM- ja Stanley Cup -voittajana.


title: Joe Sakic

text: Vaikka NHL-uran viimeinen kausi oli osoittautunut Sakicille vaikeaksi, hänet nimettiin silti Kanadan jääkiekkomaajoukkueen Vancouverin talviolympialaisiin valmistautuvaan olympiajoukkueeseen vuonna 2009. Sakic päätti kuitenkin ripustaa luistimensa naulaan ja jättää olympiaturnauksen nuoremmille, ja Kanadan joukkue etenikin lopulta olympiakultaan.


title: Joe Sakic

text: Sakicilla ja hänen vaimollaan Debbiellä on kolme lasta: poika Mitchell (s. 1996) sekä kaksoslapset, poika Chase ja tytär Kamryn (s. 2000). Sakic tutustui Debbieen lukiossa pelatessaan Swift Currentin joukkueessa. Sakic on innokas golfin harrastaja, ja hän myös isännöi jokakesäistä omaa hyväntekeväisyysturnaustaan. Hänet on myös palkittu hyväntekeväisyystyöstään.


title: Joe Sakic

text: Kotikaupungissaan Burnabyssa Sakicin mukaan on nimetty katu, Joe Sakic Way.


title: Joe Sakic

text:
Sakic saavutti uransa 1000. tehopisteen 27. joulukuuta 1999 St. Louis Bluesia vastaan pelatussa ottelussa. 25. lokakuuta 2006 hänestä tuli NHL:n historian yhdestoista pelaaja, joka on saavuttanut 1500 tehopistettä, kun hän antoi maaliin johtaneen syötön Washington Capitalsia vastaan pelatussa ottelussa. Samassa hänestä tuli kuudes pelaaja, joka on saavuttanut 1500 tehopistettä yhdessä organisaatiossa. 22. maaliskuuta 2008 Sakic antoi uransa 1000. maaliin johtaneen syötön Edmonton Oilersia vastaan pelatussa ottelussa.
Sakic pelasi tuhannennen NHL-ottelunsa 9. maaliskuuta 2002 Los Angeles Kingsiä vastaan. 500 maalinsa hän viimeisteli Vancouver Canucksia vastaan 11. joulukuuta 2002, ja Calgary Flamesia vastaan pelatussa ottelussa 15. helmikuuta 2007 hän teki uransa 600 maalin. 900 syöttöpisteensä hän saavutti historian kuudentenatoista pelaajana Calgaryä vastaan 12. maaliskuuta 2006.


title: Joe Sakic

text: Viimeisessä ottelussaan kaudella 2006–2007 Sakic teki kautensa sadannen tehopisteen. Tämän johdosta hänestä tuli 37-vuotiaana Gordie Howen jälkeen NHL-historian toiseksi vanhin pelaaja, joka on tehnyt sata tehopistettä runkosarjassa. Hänestä tuli kaikkien aikojen pitkäkestoisimmin joukkuettaan palvellut kapteeni liigan historiassa kauden 2005–2006 lopussa. 22. maaliskuuta 2008 Sakic teki uransa 1000. syöttöpisteen Edmonton Oilersia vastaan historian 11. pelaajana. Hänen ottelussa käyttämänsä hanskat lähetettiin ottelun jälkeen Hockey Hall of Fame -museoon.


title: Joe Sakic

text: Bobby Clarken, Wayne Gretzkyn ja Mark Messierin ohella Sakic on yksi neljästä pelaajasta, joka on voittanut Stanley Cup -mestaruuden ja Hart Memorial Trophyn samana vuonna joukkueensa kapteenina. Sakic kuuluu myös Kolmen kullan klubiin, johon kuuluvilla on olympia- ja MM-kulta sekä Stanley Cup – eli kolme jääkiekon arvostetuinta mestaruuspalkintoa.


title: Joe Sakic

text: 26. kesäkuuta 2012 Sakic valittiin Torontossa sijaitsevan Hockey Hall of Famen kunniagalleriaan yhdessä Adam Oatesin, Mats Sundinin ja Pavel Buren kanssa.


title: Joe Sakic

text: 21. toukokuuta 2017 Sakic valittiin Kansainvälisen jääkiekkoliiton IIHF:n Hall of Fameen yhdessä Teemu Selänteen ja Saku Koivun kanssa.


title: Joe Sakic

text: Sakic rikkoi 20-vuotisen uransa aikana Quebecissa ja Coloradossa monia seuraennätyksiä, joista valtaosaa hän pitää hallussaan edelleen. Hänen seuraennätyksiään ovat esimerkiksi maali- (625), syöttö- (1016) ja piste-ennätys (1641). Lisäksi hän on pelannut eniten otteluita (1363). Hän on myös listattu lukuisille NHL:n tilastolistoille:


title: Hiroo Kanamori

text: Hiroo Kanamori (, s. 17. lokakuuta, 1936) on japanilainen seismologi, joka teki merkittävää työtä maanjäristysten fysiikan ja tektonisen prosessin ymmärtämisen hyväksi. Hänen näkyvin panostuksena on momenttimagnitudi jota käytetään maanjäristysten suhteellisen voimakkuuden mittaamiseen.


title: Viktoria

text: Viktoria tai Victoria on latinalaisperäinen naisen etunimi. Alun perin kyseessä on "voittajaa" tarkoittavan miehennimen "Victorius" (Victor) naispuolinen vastine, mutta myöhemmin se on käsitetty johtuvaksi suoraan "voittoa" tarkoittavasta latinan sanasta "victoria". Victoria oli myös roomalaisten voiton jumalattaren nimi, mutta kristityissä maissa nimen teki alkujaan suosituksi Pyhä Victoria, 300-luvulla Pohjois-Afrikassa elänyt marttyyri ja pyhimys. Nimi on laajalti Euroopassa ollut vanhastaan yleinen, mutta englanninkielisissä maissa se yleistyi vasta 1800-luvulla, kuningatar Viktorian aikana. Kirjoitettuna Victoria nimi esiintyy muun muassa englannin- ja espanjankielisissä maissa, muodossa Viktoria pääasiassa Saksassa ja pohjoismaissa.


title: Viktoria

text: Suomessa on Väestörekisterikeskuksen tietojen mukaan ollut vuoden 2009 loppuun mennessä kirjoilla 3046 Viktoria-nimistä ja 2507 Victoria-nimistä naista. Nimeä ei kummassakaan muodossa ole suomenkielisessä kalenterissa, mutta suomenruotsalaisen kalenterin mukaan Viktorian nimipäivä on 22. maaliskuuta.


title: Hirttäminen

text: Hirttäminen on teloitusmenetelmä, jossa teloitettava ripustetaan roikkumaan köysisilmukalla kaulastaan. Ripustusrakennelmaa nimitetään hirsipuuksi. Teloittamiseen käytetään rasvattua köyttä, jossa on kiristyvä hirttosilmukka. Teloitettavan kuolema seuraa joko niskan murtumisesta tai tukehtumisesta. Niska murtuu kun teloitettava putoaa köyden varaan ja venymätön köysi nytkähtää pituuden päättyessä. Niskan murtuminen aiheuttaa välittömän kuoleman. Tukehtuminen on hitaampi ja tuskallisempi kuolintapa ja lähinnä seurausta epäonnistuneesta hirttämisestä. Ripustusrakennelmassa voi olla samanaikaisesti useampi kuin yksi henkilö. Hirttotapahtumia on historiassa järjestetty näytösluonteisesti niin, että tapahtumaa on ollut todistamassa yleisö.


title: Hirttäminen

text: Hirttäminen on teloitusmenetelmänä ikivanha ja tiettävästi persialaista alkuperää. Euroopassa ensimmäiset tunnetut tapaukset ovat kansainvaellusajalta. Keskiajalla hirtettävät pudotettiin tikkailta. Joskus hirtettävän jalkojen alla oli rovio, joka palaessaan luhistui tai uhri pudottautui itse hirrestä rovioon nopeuttaakseen kuolemaansa.


title: Hirttäminen

text: Käytäntö alkoi Britanniassa vuonna 1241, jolloin aatelismiehen poika William Maurice hirtettiin merirosvoudesta. Hirttämisen häpeällisyyden vuoksi sotilaat ammuttiin, ellei kysymys ollut vakoilusta tai petturuudesta.


title: Hirttäminen

text: Varsinkin entisajan Englannissa hirtettävien hitaaseen ja tuskalliseen menehtymiseen kiinnitettiin paljon huomiota käyttämällä esimerkiksi lyhyttä pudotusta, tiukkoja solmuja ja karkeita köysiä. Silloin hirtettävä potki, sätki ja kamppaili jopa puoli tuntia ennen kuolemaansa. Varsinkin naisten hirttäminen keräsi suuren yleisön. Teloituspaikalla ihmisjoukoille olutta ja muuta kaupittelevilta perittiin vero, jonka tuotosta pyöveli sai osuutensa. Siten hänellä oli motivaatiota järjestää näyttävä teloitus.


title: Hirttäminen

text: Hirttotuomioiden perusteet Englannissa olivat kevyitä. 1700-luvulla maassa oli jo noin 200 rikosta, joista rangaistiin hirttotuomiolla. Vuonna 1823 niiden määrä pudotettiin alle sadan. Usein tuomio langetettiin köyhille pelkän epäilyn perusteella. Varakkaammat palkkasivat päteviä asianajajia tai lahjoivat itsensä vapaaksi. Alle 15-vuotiaiden hirttäminen oli lain mukaan kiellettyä, mutta tätä harvoin noudatettiin. Yhtä sääntöä ei kuitenkaan rikottu koskaan: raskaana olevien naisten hirttämistä lykättiin, kunnes he synnyttivät lapsensa. Joskus hirtettäväksi tuomittujen naisten sallittiin elää, kunnes lasta ei enää tarvinnut imettää.


title: Hirttäminen

text: Hirttäminen oli noitavainoissa yleinen teloituskeino rovioiden ohella.


title: Hirttäminen

text: Suomessa hirttäminen oli Ruotsin vallan aikana yleinen kuolemanrangaistuksen toimeenpanotapa varkaudesta tuomituille. Venäjän rikoslaki sääti maanpetoksesta hirttotuomion. Viimeinen Suomessa hirtetty oli jääkäriaktivisti Taavetti Lukkarinen, joka hirtettiin Oulun Kontinkankaalla mäntyyn maanpetoksesta tuomittuna 1916.


title: Hirttäminen

text: Hirttämisteloitus voidaan suorittaa neljällä eri tavalla: ripustamalla, lyhyellä pudotuksella, standardipudotuksella ja pitkällä pudotuksella. 1800-luvulta 1900-luvun alkuun Yhdysvalloissa käytettiin mekanisoitua versiota, missä teloitettavaa ei pudotettu, vaan köyden avulla nykäistiin väkipyörien avulla yläilmoihin. Menetelmä ei saanut laajempaa kannatusta, mutta sen varianttia on käytetty nykyajan Iranissa, missä siihen on käytetty puominosturia.


title: Hirttäminen

text: Laitonta, esimerkiksi väkijoukon suorittamaa hirttämistä kutsutaan lynkkaukseksi ja siinä voidaan käyttää mitä tahansa menetelmää.


title: Hirttäminen

text: Lyhyellä pudotuksella tai maasta nostolla hirttämistä voidaan niskan katkeamisen sijaan tapahtuvan hitaan tukehtumiskuoleman vuoksi pitää erityisen julmana teloituskeinona. Myös pitkässä pudotuksessa teloitettava saattaa saada halvaantumiseen johtavan niskavamman, jolloin kuolema tapahtuukin hitaasti kuristuen uhrin kärsiessä; pitkässä pudotuksessa voi käydä myös niin, että teloitettavan pää irtoaa.


title: Hirttäminen

text: Kun hirtettävä ripustetaan köyden varaan, ruumiin paino kiristää silmukan kaulan ympärille ja puristaa henkitorven tukkoon. Uhri kuolee hitaasti tukehtumalla, mutta jos silmukka puristaa kaulan verisuonia tukkoon, tajuttomuus seuraa nopeasti. Kuolema tulee tavallisesti 10–20 minuutin kuluessa, ja sen aiheuttaa tukehtuminen. Toteutuneissa teloituksissa vankien on todettu rimpuilevan vain vähän aikaa ennen tajuttomuutta. Kuolema on joka tapauksessa kivuliaampi kuin kummassakaan pudotusteloituksessa.


title: Hirttäminen

text: Lyhyessä pudotuksessa teloitettava sijoitetaan kärryn, hevosen tai jonkun muun välineen, kuten tuolin, päälle silmukka kaulassa, minkä jälkeen tuki poistetaan teloitettavan alta. Tikkaita käytettiin yleisesti pakottaen teloitettavan itse kiipeämään tarpeeksi korkealle ennen silmukan laittoa.


title: Hirttäminen

text: Kuten ripustamisessakin teloitettava kuolee hitaasti kuristumiseen, joka kestää 10–20 minuuttia ennen sydämen pysähtymistä. Ennen vuotta 1850 lyhyt pudotus oli tavallisin hirttämismenetelmä, ja se on edelleen tavallisin itsemurhan ja laittomien lynkkausten tekomenetelmä, koska siinä ei tarvitse laskea pitkän pudotuksen tarvitsemia putoamismatkoja.


title: Hirttäminen

text: Sotarikollinen Karl Hermann Frank teloitettiin muunnelmalla, jossa teloitettava nostetaan rintakehän ympäri sidotun köyden avulla noin 3 metrin pylvään yläosaan. Kaulan ympärillä oleva silmukka kiinnitetään pylvään päässä olevaan koukkuun. Kun ylhäällä pitävä köysi löysätään, teloitettava putoaa silmukan varaan. Frankin teloituksesta kuvatusta filmistä näkyy, ettei hän kärsinyt teloitettaessa.


title: Hirttäminen

text: Standardipudotusta alettiin käyttää vuodesta 1866. Sen lääketieteelliset perusteet julkisti irlantilainen lääkäri Samuel Haughton. Siinä teloitettava pudotetaan standardimatkan, joka on 1,2–1,8 metriä (4–6 jalkaa). Menetelmä levisi nopeasti maihin, joissa oli käytössä englantilaisperäinen oikeusjärjestelmä. Menetelmää pidettiin lyhyttä pudotusta humaanimpana, koska sen tarkoituksena oli teloitettavan niskan murtaminen ja siitä seuraava halvaantuminen ja liikkumattomuus (sekä todennäköinen tajuttomuus).


title: Hirttäminen

text: Menetelmää käytettiin yhdysvaltalaisten hallussa olleitten sotarikollisten teloittamiseen, ja menetelmän heikkous tuli ilmi Joachim von Ribbentropin teloituksessa, kun hän oli hirressä 20 minuuttia ennen kuolemaansa.


title: Hirttäminen

text: Englannissa 1800-luvulla käyttöönotetussa pitkässä pudotuksessa uhri seisoo aluksi puisella alustalla olevan luukun päällä. Kun luukku avataan, teloitettava kuolee pudotuksen aiheuttamaan niskan katkeamiseen. Tämän varmistamiseksi hirttoköyden solmu sijoitetaan leuan alle. Jotta teloitettavan pää ei irtoaisi, hänet punnitaan ja mitataan pudotuskorkeuden määrittelemiseksi. Lasketun pitkän pudotuksen kehitti englantilainen pyöveli William Marwood vuonna 1872. Köyden pituus laskettiin siten, että sen aiheuttama voima niskaan olisi noin 5 600 newtonia. Vuoden 1913 jälkeen, kun muitakin muuttujia otettiin huomioon, voimaksi laskettiin alhaisempi 4 400 N.


title: Hirttäminen

text: Menetelmässä köyden kiristyminen pudotuksen päätteeksi retkauttaa pään taaksepäin samalla kun muu keho jatkaa vielä matkaa. Tämä aiheuttaa niskan murtumisen tavallisesti nikamien C2 ja C3 välistä, aiheuttaen niin sanotun "hirttämismurtuman" (Hangman's fracture) ja selkäytimen vaurioitumisen (Ruth Ellisin ruumiinavauspöytäkirjassa todettiin nikamien välin kasvaneen noin viiteen senttimetriin). Tämä aiheuttaa silmänräpäyksellisen tajuttomuuden ja hengitysrefleksin loppumisen. Teloitettava kuolee lopulta tajuttomana tukehtumiseen; tämän takia teloitettava jätetään roikkumaan tunniksi. Teloitettava ei ehdi tuntea mitään pudotuksen loppuessa, koska tapahtuma kestää 0,02–0,03 sekuntia.


title: Hirttäminen

text: Tunnetuin tämän menetelmän käyttäjä oli englantilainen pyöveli Albert Pierrepoint. Menetelmän tehokkuudesta niskan murtamisessa kertoo tapahtuma, missä Pierrepoint oli teloittamassa saksalaista vakoojaa toisen maailmansodan aikana.


title: Hirttäminen

text: Yhdysvalloissa tiedetään monia tapahtumia, jolloin hirttäminen on epäonnistunut ja tämän seurauksena tuomitut on saatettu armahtaa. Tunnetuimpia tapauksia on Englannissa vuonna 1705 tapahtunut John Smithin teloitusyritys. Smith roikkui köyden jatkeena jopa 15 minuuttia tukehtumatta ja paikalla olleet alkoivat vastustaa tapahtunutta ja Smith armahdettiin.


title: Hirttäminen

text: Toinen samanlainen tapahtuma tapahtui 23. helmikuuta vuonna 1885 Englannissa kun John Lee oli tuomittu hirtettäväksi murhasta. Varmistuksista huolimatta hirttolavan luukku jäi jumiin kolme kertaa ja Leen tuomio muutettiin elinkautiseksi, josta hän vapautui 1907. Myöhemmin on arveltu, että luukun jumitti vääntynyt lauta; laudan vääntymisen aiheuttajaksi uskotaan sitä, että sen päällä, joka kerta samassa kohdassa, seisoi teloitusten aikana sangen kookas vankilan pappi, joka ei ollut läsnä rutiinityöksi määritellyissä laitteen kokeiluissa. Fairport Convention -yhtye teki aiheesta vuonna 1971 albumin "John Babbacombe Lee".


title: Hirttäminen

text: Iranissa lokakuussa 2013 huumerikosten vuoksi hirtetyn miehen havaittiin olevan elossa, vaikka hänet oli ehditty julistaa kuolleeksi hirttämisen jälkeen. Tapaus huomioitiin kansainvälisesti.


title: Hirttäminen

text: Yhdysvalloissa hirttäminen on käytössä teloituskeinona vain Washingtonin ja New Hampshiren osavaltioissa ja niissäkin vain toissijaisena keinona. Toistaiseksi viimeinen hirttotuomio pantiin Yhdysvalloissa täytäntöön vuonna 1996 (Billy Bailey). Menetelmä on Japanissa ainoa kuolemantuomion täyttöönpanotapa, joskin kuolemaan tuomitaan maassa vain harvoin. Intiassa hirtettiin viimeksi 2004. Islamilaisessa maailmassa hirttäminen on yleinen teloituskeino, ja sitä käytetään Malesiassa, Singaporessa ja Iranissa. Hirttäminen on ampumalla teloittamisen ohella yleisin teloitustapa. Islamilaisessa maailmassa hirttäminen tehdään yleensä lyhyellä pudotuksella; Iranissa tuomitut hirtetään pudottamisen asemesta kiskomalla heidät nosturilla ylös.


title: Hirttäminen

text: Hirttämisen auktorisoi teloitustavaksi 60 maan laki (22. kesäkuuta 2012 tilanteen mukaan): Afganistan, Antigua ja Barbuda, Bahama, Bangladesh, Barbados, Belize, Botswana, Brunei, Kamerun, Kongon demokraattinen tasavalta, Dominica, Egypti, Päiväntasaajan Guinea, Eritrea, Gambia, Ghana, Grenada, Guyana, Intia, Iran, Irak, Jamaika, Japani, Jordania, Kenia, Kuwait, Libanon, Lesotho, Liberia, Malawi, Malesia, Burma, Nauru, Nigeria, Pohjois-Korea, Oman, Pakistan, Palestiina, Papua-Uusi-Guinea, Qatar, Saint Kitts ja Nevis, Saint Lucia, Saint Vincent ja Grenadiinit, Sierra Leone, Singapore, Etelä-Korea, Etelä-Sudan, Sri Lanka, Sudan, Suriname, Swazimaa, Syyria, Tansania, Tonga, Trinidad ja Tobago, Tunisia, Uganda, Yhdysvallat, Sambia ja Zimbabwe.


title: Hirttäminen

text: Yksi kuuluisimpia 2000-luvulla hirtetyistä on Irakin entinen diktaattori Saddam Hussein, joka hirtettiin 30. joulukuuta 2006. Saddam Husseinin velipuoli Barzan Ibrahim al-Tikriti ja entinen Irakin päätuomari Awad Hamed al-Bander hirtettiin 15. tammikuuta 2007. Barzan al-Tikritin pää irtosi teloituksen yhteydessä liian pitkän pudotuksen johdosta. Irakin entinen varapresidentti Taha Yassin Ramadan hirtettiin 20. maaliskuuta 2007 ja Irakin presidentin entinen neuvonantaja Ali Hasan al-Majid (”Kemikaali-Ali”) 25. tammikuuta 2010. Irakin entinen ulkoministeri Tariq Aziz tuomittiin hirtettäväksi 26. lokakuuta 2010.


title: Hirttäminen

text: Hirttäytyminen on itsemurhatapa, jossa henkilö itse asettaa silmukan kaulalleen ja pudottautuu roikkumaan sen varaan. Sitä voidaan pitää eräänä varmimmista menetelmistä ampuma-aseen käytön ohella. Hirttäytyminen onkin yleisimpiä itsemurhakeinoja ja erityisen yleinen se on maissa, joissa ampuma-aseiden hankkiminen ja hallussapito ovat tiukasti säänneltyjä. Kuoleminen hirttäytymisessä on kivulias, ja se vie useita minuutteja ja henkilöllä on jatkuvasti suureneva riski saada vakava ja pysyvä aivovaurio, mikäli köysi pettää tai poistetaan ennen kuolemaa.


title: Hirttäminen

text: Hypoksifilia on aiheuttanut monia kuolemia.Pitkät kaulahuivit ja muut kaulan ympärillä olevat vaatekappaleet voivat kiinni jäädessään aiheuttaa kuoleman. Tästä syystä esimerkiksi pyöräilykypärissä ja kaulan ympärillä olevissa avainnauhoissa on aukeavat lukot, jotka estävät vahinkojen tapahtumisen.


title: Johannes Kastaja

text: Johannes Kastaja (ortodoksisessa kirkossa Johannes Edelläkävijä) (kuollut n. 31–36; , muinaiskreikka: Ἰωάννης ὁ βαπτίζων, , "Iōánnēs ho baptistḗs" , , "Ioann Krestitel", , "yūḥannā l-maʿmadān") oli juutalainen opettaja, joka toimi Juudeassa ensimmäisen vuosisadan alkuvuosikymmeninä. Sekä Uuden testamentin evankeliumit että Koraani pitävät häntä profeettana. Kristityt pitävät häntä Vanhan testamentin viimeisessä kirjassa, Malakian kirjassa, ennustettuna Jumalan lähettämänä Eliana ja samalla Jeesuksen edelläkävijänä. Johannes Kastaja mainitaan evankelista Luukkaan Apostolien teoissa ja kaikissa neljässä Uuden Testamentin evankeliumeissa, joissa Jeesus kutsuu Johannesta suurimmaksi naisista syntyneistä. Herodes Antipaan kerrotaan teloittaneen Johannes Kastajan vaimonsa Herodiaan tyttären pyynnöstä.


title: Johannes Kastaja

text:
Luukkaan evankeliumin mukaan Johannes Kastaja oli Sakariaan ja Elisabetin poika.
Jeesuksen äiti Maria ja Johanneksen äiti Elisabet tunsivat toisensa ja olivat sukulaisia. Johannes syntyi puoli vuotta aikaisemmin kuin Jeesus. Raamatun mukaan hän oli jo äitinsä kohdussa täynnä Pyhää Henkeä.


title: Johannes Kastaja

text: Johannes koki olevansa tulevan Messiaan edeltä kävijä.


title: Johannes Kastaja

text: Johannes Kastaja saarnasi Taivasten valtakunnan tulosta, vaati ihmisiä tekemään parannuksen ja kastoi heidät Jordanissa, kun he tunnustivat syntinsä.


title: Johannes Kastaja

text: Uuden testamentin mukaan Johannes kastoi myös Jeesuksen, Matteuksen evankeliumin mukaan tosin vasta epäröityään, sillä hänen käsityksensä mukaan pikemminkin Jeesuksen olisi pitänyt kastaa hänet. Johannes tunnisti Messiaan, jonka tuloa hän oli valmistellut, merkin avulla.


title: Johannes Kastaja

text:
Kasteen jälkeenkin Johannes kohtasi Jeesuksen useamman kerran.
Johannes tiesi oman tehtävänsä olla Jeesuksen edelläkävijä ja hyväksyi sen, että Jeesus kutsui Johanneksen opetuslapsia seuraamaan itseään. Hän jopa kehotti opetuslapsiaan siihen. Jeesuksen ensimmäiset seuraajat olivat Johanneksen opetuslapsia.


title: Johannes Kastaja

text: Herodes Antipas vangitsi Johanneksen, koska tämä oli moittinut Herodesta siitä, että hän oli ottanut velipuolensa Filippoksen vaimon, Herodiaan, itselleen. Johannes vankilassa ollessaan lähetti opetuslapsiaan viemään viestiä Jeesukselle. Myöhemmin Herodes mestautti Johanneksen Herodiaan pyynnöstä.


title: Johannes Kastaja

text: "Kirkkovuoden pyhät" -teos kertoo että Herodias heitti omakätisesti Johannes Kastajan pään "saastaiseen paikkaan" eli käymälään, josta muuan Johanneksen salainen opetuslapsi sen pelasti, pesi ja kätki salaiseen kallionkoloon siunausten kera. Pää löydettiin perimätiedon mukaan myöhemmin kahdestikin.


title: Johannes Kastaja

text: Kun Johannes oli mestattu, Johanneksen opetuslapset menivät kertomaan asiasta Jeesukselle. Tämän kuultuaan Jeesus meni yksinäisyyteen suremaan Johanneksen kuolemaa. .


title: Johannes Kastaja

text: Jeesus puhui myös lukuisia kertoja Johanneksesta (Matt. 11, Matt. 17:13, Matt. 21:32, Mark. 11:30, Luuk. 7:28 – 33, Luuk. 20:4). Myös Johanneksen opetuslapset tunsivat Jeesuksen. Matt. 9:14 kertoo, kun Johanneksen opetuslapset juttelivat Jeesuksen kanssa.


title: Johannes Kastaja

text: Apostolien teoissa kerrotaan, että vielä Paavalikin tapasi Johanneksen opetuslapsia. Kohtaamisessa todetaan, että opetuslapset eivät tienneet Pyhän Hengen olemassaolosta. Paavali kastoi opetuslapset Jeesuksen nimeen. Apostolien teot kertovat myös, että Paavali pani kätensä heidän päälleen ja Pyhä Henki tuli heihin ja he puhuivat kielillä ja profetoivat.


title: Johannes Kastaja

text: Historioitsija Josephus mainitsee Johannes Kastajan teoksessaan "Juutalaisten muinaisajat" ("Antiquitates Iudaicae"). Vaikka Josephus oli varsin hyvin tietoinen Johannes Kastajan toiminnasta, hän ei millään tavoin yhdistä Johannesta Jeesukseen. Näin siitä huolimatta, että Josefuksen teksteissä on maininta Jeesuksen veljen Jaakobin kuolemasta ja kiistanlainen maininta myös Jeesuksesta. Josephus korostaa nimenomaan, ettei Johanneksen kastetta tullut käyttää ”joidenkin syntien anteeksisaamiseksi, vaan ruumiin pyhittämiseksi”. Tästä voisi päätellä, että Josephus olisi ollut tietoinen kristittyjen piirissä olleista käsityksistä Johanneksen kastetoiminnan syistä ja hän haluaa oikaista tämän väärän käsityksen.


title: Johannes Kastaja

text: Josefuksen mukaan Johannes Kastaja teloitettiin ennen Herodes Antipaan ja Aretas IV:n käymää sotaa vuonna 36, ja Johannes Kastajan pidättäminen ja teloitus johtuivat nimenomaan siitä, että Herodes Antipas pelkäsi Johannes Kastajan aiheuttavan levottomuuksia kerätessään suuria ihmisjoukkoja kastetilaisuuksiinsa. Syynä ei siis ollut Johanneksen arvostelu Herodeen naimakaupasta, kuten evankeliumit väittävät. Tästä huolimatta myös Josefus mainitsee Herodeen naimiseenmenosta pian Johannes Kastajan kuoleman jälkeen.


title: Johannes Kastaja

text: Monet kristilliset kirkkokunnat viettävät juhannusta Johannes Kastajan syntymäjuhlana. Sen ajankohta on puoli vuotta ennen joulua, koska Luukkaan evankeliumin mukaan Johannes syntyi noin kuusi kuukautta aikaisemmin kuin Jeesus.


title: Johannes Kastaja

text: Katolinen kirkko ja ortodoksinen kirkko muistavat Johannes Kastajaa 24. kesäkuuta pyhän Johannes Kastajan syntymän juhlapyhänä ja 29. elokuuta pyhän Johannes Kastajan mestauksen muistopäivänä.. Ortodoksinen kirkko muistaa Johannes kastajaa myös hänen sikiämisensä päivänä 23. syyskuuta, Kristuksen kasteen jälkeisenä päivänä 7. tammikuuta, sekä kahtena muistopäivänä (helmikuun 24. päivä ja toukokuun 25. päivä), jolloin hänen reliikkinsä löytyivät.


title: Johannes Kastaja

text: Katolisessa ja ortodoksisessa kirkossa vietetään myös Johannes Kastajan kuolinpäivää 29. elokuuta.


title: Johannes Kastaja

text: Yhteensä 23 paavilla on ollut paavillisena nimenä Johannes ja kahdella nimi Johannes Paavali.. Katolisessa kirkossa Johannes Kastajaa kunnioitetaan kasteen, käännynnäisten, epilepsian, konvusioiden, konvulsivoivien lasten, raesateen, karitsojen, rakastajien, luostarielämän, moottoriteiden, Italian, Genovan, Quebecin, Maltan ritarikunnan, Johanniittain ritarikunnan, Kansasin, New Jerseyn ja Mainen suojeluspyhimyksenä. Miehen tunnuksia ovat karitsa, heinäsirkka, kamelinkarvavaate ja avoin Raamattu. Paavillinen basilika Basilica di San Giovanni in Laterano on omistettu osittain hänelle Jeesuksen ja pyhän Johannes Evankelistan lisäksi.


title: Johannes Kastaja

text: Muita Johannes-nimisiä kanonisoituja henkilöitä ovat pyhä Johannes Evankelista, pyhä Johannes Khrysostomos (n. 347-407), pyhä Johannes I (kuollut 526), pyhä Johannes Damaskolainen (syntynyt 676), pyhä Johannes Nepomukilainen (1340-1393), pyhä John Capistran (1385-1456), pyhä John Fisher (1459-1535), pyhä Jumalan Johannes (1495-1550), pyhä Ristin Johannes (1542-1591), pyhä Jean-François Régis (1597-1640), pyhä Jean-Baptiste de La Salle (1651-1719), pyhä Jean-Baptiste-Marie Vianney (1786-1859) ja pyhä Giovanni Bosco (1815-1907).


title: Johannes Kastaja

text: Katolisissa messuissa ja hetkipalveluksissa Johannes Kastajaa on kunnioitettu seuraavilla latinankielisillä kollehtarukouksilla:


title: Johannes Kastaja

text: Johannes Kastaja mainitaan lisäksi järjestyksessä kolmantena kokonaisuudessaan viiden pyhimyksen, eli pyhän Neitsyt Marian, pyhän arkkienkeli Mikaelin, pyhän Pietarin ja pyhän Paavalin kanssa perinteisessä, osittain 700-luvulla laaditussa "Confiteor"-rukouksessa, jota käytetään myös tridentiinisen messun alussa:


title: Johannes Kastaja

text: ""Confíteor Deo omnipoténti, beátæ Maríæ semper Vírgini, beáto Michaéli Archángelo, beáto Ioánni Baptístæ, sanctis Apóstolis Petro et Páulo, ómnibus Sanctis, et vobis, fratres: quia peccávi nimis cogitatióne, verbo, et ópere: percutit sibi pectus ter, dicens: mea culpa, mea culpa, mea máxima culpa. Ideo precor beátam Maríam semper Virginem, beátum Michaélem Archángelum, beátum Ioánnem Baptístam, sanctos Apóstolos Petrum et Páulum, omnes Sanctos, et vos, fratres, oráre pro me ad Dóminum Deum nostrum.""


title: Johannes Kastaja

text: Johannes Kastaja (, "Yahya") on myös Islamin profeetta.


title: Johannes Kastaja

text: Johannes Kastajan perintö elää mandealaisuuden piirissä nykyisessä Irakissa ja Iranissa. Uskonnon harjoittajia arvioidaan olevan enää runsaat 50 000.


title: Paavali

text: Paavali Tarsolainen (n. 3–64, , , "Pávlos" , , "bawlus") oli Uuden Testamentin mukaan varhaiskristillinen teologi ja lähetyssaarnaaja. Häntä pidetään apostolina, vaikka hän ei kuulunutkaan Jeesuksen 12 apostolin joukkoon eikä ilmeisesti koskaan tavannut henkilökohtaisesti Jeesusta. Toimiessaan aktiivisesti juutalaisessa fariseusten lahkossa hän käytti ympärileikkauksessa saamaansa juutalaista nimeä Saul (vuoden 1938 raamatunsuomennoksessa Saulus), mutta käännyttyään alkoi käyttää roomalaista nimeään Paulus, joka suomenkielisessä Raamatussa on Paavali.


title: Paavali

text: Paavali oli ensimmäisen kristillisen sukupolven merkittävin uskonoppinut. Hän julisti evankeliumia ja perusti seurakuntia kolmen vuosikymmenen ajan Rooman valtakunnan itäosiin. Paavalin kirjeet näyttivät suunnan kristinuskolle ja sen tulkinnalle. Uudessa Testamentissa on 13 Paavalin nimissä laadittua kirjettä, mutta nykytutkimuksen yleisimmän näkemyksen mukaan Paavalin aidoiksi kirjeiksi luetaan vain seitsemän tekstiä. Teksteissään Paavali otti etäisyyttä juutalaisiin tapoihin, joten myös pakanoiden oli helpompi kääntyä kristinuskoon..


title: Paavali

text: Paavalia kunnioitetaan katolisessa kirkossa 25. tammikuuta pyhän apostoli Paavalin kääntymyksen juhlana ja 29. kesäkuuta pyhien apostolien Pietarin ja Paavalin juhlapyhänä. Hänen mukaansa nimettyjä sääntökuntia ovat esimerkiksi "Congregatio Clericorum Regularium S. Pauli, Missionalis Societas Sancti Pauli, Societas a Sancto Paulo Apostolo" ja "Societas Sacerdotum Missionariorum a Sancto Paulo Apostolo". Tähän mennessä kuusi paavia on ottanut nimekseen Paavali ja kaksi nimen Johannes Paavali. Muita Paavali-nimisiä pyhimyksiä ovat pyhä Paavali Yksinkertainen (kuollut 339), pyhä Theban Paavali (229-342) ja pyhä Ristin Paavali (1694-1775). Paavali Tarsolainen on esimerkiksi missioiden, teologien, ei-juutalaisten kristittyjen, telttojen valmistajien, kirjoittajien, journalistien, julkaisijoiden, Maltan, Rooman, Puolan, Pennsylvanian, Kentuckyn ja Massachusettsin suojeluspyhimys. Hänen symboleitaan ovat muun muassa kirja ja miekka.


title: Paavali

text: Paavali mainitaan järjestyksessä viidentenä kokonaisuudessaan viiden pyhimyksen, eli pyhän Neitsyt Marian, pyhän arkkienkeli Mikaelin, pyhän Johannes Kastajan ja pyhän Pietarin kanssa perinteisessä, osittain 700-luvulla laaditussa "Confiteor"-rukouksessa, jota käytetään myös tridentiinisen messun alussa.


title: Paavali

text: Paavali oli Apostolien tekojen mukaan kotoisin Kilikian Tarsoksesta. Hänen syntymäaikaansa ei voida määrittää, mutta yleisesti hänen arvioidaan syntyneen muutama vuosi ajanlaskumme alun jälkeen. Paavali sai ympärileikkauksessa nimen Saul. Varsinaiselta ammatiltaan hän oli teltantekijä. Hänen isänsä oli palvellut Rooman armeijassa ja saanut perinnöllisen Rooman kansalaisuuden itselleen ja lapsilleen. Ammattinsa ansiosta hän on kyennyt antamaan lapsilleen uskonnollisen kasvatuksen.